
EDITOR 


AD LECTOREM. 


JL V onnulla ex hisce Idylliis Theocriteis, 
dum adhuc viveret eorum Interpres grae- 
ce latineque doctissimus Raymundus Cu- 
nichius , aliquoties edita sunt. Reliqua 
vero , quotquot ab eius obitu reperire po- 
tuit vir eximius , eiusque discipulus aman - 
tissimus , Iosephus Marottus , nunc pri- 
mum in lucem prodeunt. Idyllia porro 
xxil 3 xxiv , xxv ac xxvil , quorum 
deest Cunichiana interpretatio , conversa 
hic exhibemus ab alio eiusdem discipu- 
lo ac conterraneo praestantissimo , Ber- 
nardo Zamagna , quae extant in editio- 
ne graeco-latina Theocriti, Moschi ac 



Bionis , Parmae curata anno mdccxciI 
in Bodoniana typographia . Theocriti 
Epigrammata neque Cunichius neque Za- 
magna , quod quidem sciamus , latine 
reddidit, si quatuor illa excipias , quae • 
multis ab hinc annis ipsemet Interpres 
Cunichius inter selecta Epigrammata 
Graecae Antliologiae publici iuris fecit. 
Quare nos operae pretium facturos esse 
putavimus , si illorum omnium interpre- 
tationem recuderemus , nec sane inele- 
gantem nec ita divulgatam , quae mu- 
tuis curis Daniclis Heinsii atque Hugo - 
nis Grotii confecta prodiit anno supe-t 
rioris seculi quarto ex Bibliopolio Com- 
meliniano . 

IDYLLIVM I. 


TIIYRSIS, AEPOLVS. 


D T H Y R 3 I S 

ulce sonant aurae, dulce haec fonti adsita pinus, 
Aepole, dulce sonat tua fistula, digna secundae 
Maenalium post Pana ferat quae praemia palmae. 
Hircum si feret ille, capra donabere; capram 
5 Si feret ille, horna donaberis ipse capella, 

Horna, quae nondum peperit , quae dulcior esu est. 
Aepolvs 

Dulce tuum, pastor, carmen mage, garrula quam quae 
Aeria de rupe superne huc liquitur unda. 

Munus ovem referent si Musae, munus habebis 
io Agnum; si malint agnum sibi ducere Musae, 

Munus ovem niveam referes tu , dona secunda . 
Thyrsis 

Vis bone, per Nymphas, vis Aepole, stratus in herba 
Heic clivo in molli, fragiles ubi verna myricas 
Ventilat aura, leves de more inflare cicutas? 
i5 Dum canis, ipse tuas pascam tibi rite capellas. 

A E POL VS 

Non fas est medio, non fas inflare cicutas, 

Thyrsi, die; magnum metuo nam Pana: labore 
Venandi fessus nunc Pan cubat; asper, acerbus 
Pan, sedet in summis cui bilis naribus atra, 
ao Hanc potius, quando nosti, bone Thyrsi, dolores 
Daphnidis, agrestisqne tenes fastigia musae, 

Hanc concede ulmum subter, simulacra Priapi, 
Fontauas contra et Nymphas; pastoribus apta 
Heic sedes, heic et quercus: heic , Thyrsi, canentem 
a5 Audiero nunc te si carmen, quale canebas 

Pastorem Lybiae contra Chromin, hanc tibi capram 
Ter raulgere dabo: binos alit ubere foetus, 

Bina simul niveo complet mulctralia lacte.- • 

Addam alte insculptum calicem, ceraque liquente 
3o Collutum, instructumque ansis extantibus, ipso 
Nuper caelatum qui se testatur odore; 

Cui virides hederae, cui luteolus amaranihi 
Haeret flos labro in summo, croceoque virente* 
Capreoli foetu serpunt ludente corymbo. 

35 Interius sculpta est, opus admirabile, forma 
Praestauti mulier, peploque induta fluente, 
Reticuloque comas flaventes vincta: minaci 
Ore viri duo stant propter, torvumque tuentes 
Alternis frustra iurgantur. Despicit illa 
40 Atque hunc atque illum ridens , nec iurgia curat . 
Hos iuxta scabro in scopulo piscator ad undam 
Curvus per cautes festinat retia ducens. 

Ille laboranti similis: namque omnia membra 
Contendit nisu ingenti, colloque tumentes 
45 Ostendit venas, senior; sed digna iu venta 
Firma viri se vis cano sub vertice prodit. 

Vinea non longe gravidis rubet aucta racemis, 

Quam iuxta parvus servat puer, et sedet ipsam 
Ad sepem. Heic geminae vulpes; quarum altera vites 
5o Per medias cursans maturas deripit uvas; 

Insidias peram ad pueri struit altera , nec se 
Alissuram incautum dicit prius, omnia furtim 
Quam voret, ac misero fletum et ieiunia linquat . 

Ille autem e culmo captandis pulcra locustis ■> 

55 Septa struit iunco nectens, nec pera nec uvae 
Iam subeunt animo, textu sed gaudet inani. 

It calicem hac illae per totum mollis acanthus; 
Plurimus upilio veniens quem visere gestit , 

Qui tibi miranti suspendet lumina, Thyrsi. 

60 Nauta tulit calicis pretium Calydonius orbem 
Ingentem pressi lactis, pinguemque capellam. 

Necdum etiam labro tetigi , sed conditus omni 
Labe caret. Quem ferre tibi facilisque volensque, 
Dulcis amice, dabo, referas modo amabile carmen. 

65 Invideo tibi nil : agedum, bone; carmina quando 
Non umbris, credo, immemori servabis et Orco. 
Thyrsis 

Incipe bucolicum, dulcis Musa, incipe carmen. 
Thyrsis ego ex Aetna, Aetnaei Thyrsidis haec vox. 
Quae loca, dum misere Daphnis tabescit, habebant 


; 

70 Quae loca vos, Nymphae ? Pindusne, an Thessala Tempe? 
Nam neque tum visae vitrei sub gurgite Anapi, 

Non Aetna in viridi, sacra nec in Acidis unda. 

Incipe bucolicum, dulcis Musa, incipe carmen. 
Illum etiam thoes, secla et flevere luporum, 

78 Illum etiam sylva torvus leo flevit ab alta. 

Incipe bucolicum, dulcis Musa, incipe carmen. 
Multae illi ante pedes vaccae , taurique iacentes , 
Multae illi vitulae, multae adgemuere iuvencae. 
Incipe bucolicum, dulcis Musa, incipe carmen. 

80 Primus Atlantiades veniens de monte: quis, inquit, 
Daphni, quis indigno miserum male perdit amore? 

Incipe bucolicum, dulcis Musa, incipe catmen. 
Pastores venere, boum venere magistri, 

Venit et upilio; quae te sic, Daphni, rogantes, 

85 Quae miserum torquent curae? venitque Priapus: 
Cur et, ait, misere tabescis, Daphni; nec umbrae 
Te nemorum, nec te fontes, viridantia nec te 
Prata iuvant ; sordentque mei cum floribus horti? 
Infelix! fletu assiduo cur lumina turgent? 

90 Cur palles? quisnam dolor alto in pectore saevit? 
Incipe bucolicum, dulcis Musa, incipe carmen. 
Haec illi; at pastor nil contra, moestus acerbo 
Indulgens magis atque magis moriturus amori. 
Incipe bucolicum, dulcis Musa, incipe carmen. 
q5 Venit ab Idalio ridens Venus, illa dolosum 
Nescio quid ridens, at corde irata sub alto; 

Atque ait: at certe iactabas nuper Amorem 

Cessurum tibi, Daphni. Malo nunc cedis Amori? 
Incipe bucolicum , dulcis Musa, incipe carmen. 
100 Cui Daphnis graviter suspirans: Cypri cruenta, 

Cypri infesta hominum generi , saeva, improba Cypri? 
Ergo milii totus sol occidit? ast erit ipsum 
Itura Orcum Daphnis dolor et grave crimen Amori. 
Incipe bucolicum, dulcis Musa, incipe carmen. 
io 5 Rursus adi propius Diomedem, et dicito: Daphnin, 
Pastorem vici Daphnin; contendito mecum. 

Incipe bucolicum, dulcis Musa, incipe carmen. 

O thoesque lupique ursique, horrentia dumis 
Occultant quos lustra, valete: haud amplius usquam 
110 Cernetis Daphnin per sylvas et nemora alta. 

Tuque Arethusa, vale , fontesque et flumina , pulcrum 
Quae pulcra fluitis lympha prope Thymbridis amnem . 

Incipe bucolicum, dulcis Musa, incipe carmen. 
Daphnis ego, huc pastum duxi qui ad gramina vaccas; 
rt 5 Daphnis ego, huc potum duxi qui ad flumina tauros . 
Incipe bucolicum, dulcis Musa, incipe carmen. 

O Pan, Pan, gelidi seu nunc iuga celsa Lycaei, 

Sive altum lustras nunc Maenalon , huc ades, o Pan, 
Trinacrium ad litus. Helices, rex, ardua linque 
lao Saxa, Lycaonidae mirum et dis linque sepulcrum. 
Desine bucolicum, Musa, ohe desine carmen. 

Huc ades, huc, o rex; ferto hanc, pulcre apta recenti 
Quae cera, mellis iucundura spirat odorem. 

Molliter et labrum se circumflectit, avenam; 
ia 5 Ferto tibi: me saevus Amor iam trudit ad Orcum, 

Desine bucolicum, Musa , ohe desine carmen. 

Nunc violas iam ferte, rubi; ferto, aspera spina; 
Fundite iuniperi narcissos pulcra comantes: 

Cuncta secus fiant: exstincto Daphnide, pinus 
3 o Det pira; quaesitos cervi raptate molossos ; 

Montanaecjue ululae, philomelam vincite cantu. 

Desine bucolicum, Musa, ohe desine carmen. 

Sic fatus fessum posuit caput: at Venus ulnis 
Collapsum excepit, voluitque attollere, frustra, 

35 Iam frustra. Nam cuncta illum fatalia fila 

Defecere, nigram petiit Styga., mersus et atro est 
Gurgite vir Musis, vir amabilis ille Napaeis. 

Desine bucolicum, Musa, ohe desine carmen. 

At tu da capram, calicem da mi, Aepole. Mulgens 
40 Libabo Musis. Musae, salvete: iterum mi 
Atque iterum salvete; alias meliora canemus. 

A E p 0 l v s 

Thyrsi, tibi formosa merum mei compleat ora, 
Dulcibus et vescare favis, atque attide ficu; 

Vincis et argutas dulci nam voce cicadas. 

4S En calicem: ambrosium sentin’, quem iactat, odorem? 
Quippe suis lavisse putes in fontibus Horas. 

Huc ades, 0 Cissaetha : agesis, o Thyrsi, hanc tibi mulge. 
Haedilli, saltu ne ludite. Iam lupus istam 
49 Luxuriem veniens, ludum et compescet inanem. 

PHARMACE VTRIA . 

Ocyus liuc lauros fer, Thestyli , fer milii philtra, 

Pocula purpureae circumda haec vellere lanae: 

Vir meus ut magicae vim sentiat artis, ademit 
Quem mihi Amor, vexirque alio pernicibus alis. 

5 Qui me nondum etiam duodena luce revisit, 

Nec de me quidquam, sim viva an mortua, curat, 
i Cras Timageti visam festina palaestram, 

Ludit ubi, faciamque viro convicia: cantu 
Nunc magico experiar si possim flectere. Sed tu 
io Interea purum fulgeto, Delia; sacro 

Carmine te affabor primam, Dea; teque sub alta 
Regnantem tellure, Hecate, quam saeva canum vis 
Horret per tumulos vadentem atrumque cruorem. 

Salve» necate , incoeptumque favens, Dea magna, secunda ; 
i5 Nostra haec ut Circes ne cedant pocula succis, 

Ne vel Medeae, ne vel flavae Perimedae. 

Rhombe, malum trahe, rhombe malum ad mea limina Delphin. 

Vruntnr salsae fruges. Age, Thestyli, sparge, 

Sparge molam; infelix, abiit quo mens tua longe? 

I 


I 

■j 

■i 

ao An miseram rae tuque tibi facis improba ludum? 

Sparge simul, simul et dic: spargo Delphidis ossa . 

Rhombe, malum trahe, rhombe malum ad mea limina Delphin. 
Delphis me malus urit; ego hanc in Delphide laurum. 
Laurus ut haec magnum crepuit , flammataque in ignem 
a 5 Continuo versa est, cinerem nec cernimus ipsum ; 

Sic totum indomitus Delphin male torreat ardor. 

Rhombe, malum trahe, rhombe maluinad mea liminaDelphin. 
Igne liquefacio ceram hanc en auspice Diva. 

Sic, Dea, sic nostro liquatur Delphis amore. 

3o Rhombus ut hic rapido se turbine versat abenus; 

Attonitus sic ille meo se in limine verset. 

Rhombe, malum trahe, rhombe malum ad mea limina Delphin. 
Fnrfuris hoc libo tibi, Delia: flexeris ipsa 
Infernumque adamanta, et si quid durius ipso est. 

3 5 Audistine? canes ululant: Dea furva propinquat; 

In triviis Dea furva: aes aes age, Thestyli, pulsa. 

Rhombe, malum trahe, rhombe malum ad mea limina Delphin. 
Nunc placidum late silet aequor, nunc silet aura: 

Non silet haec sed cura meo sub pectore gliscens. 

40 Namque virum deserta voco et male prodita, qui me 
Sic viduam sola digressus liquit in aede. 

Rhombe, malum trahe, rhombe malum ad mea limina Delphin. 
Ter libo, Dea magna, ter haec non irrita dico: 

Iam , quocumque calet, iam deserat iinmemor ignem; 

45 Non minus, ignoto quam Diae in litore Thesea 
Oblitum perhibent flavam crines Ariadnen . 

Rhombe, malum trahe, rhombe malum ad mea limina Delphis. 

Arcasin hippomanes planta est, gustata furore 
Quae subito stimulat montes armenta per altos. 

So Sic Delphin videam insanum similemque fureuti 
Ex nitida huc rapido cursu adventare palaestra. 

Rhombe, malum trahe, rhombemalumad mealimina Delphin, 
Delphidis ex ima lapsa est haec fimbria veste: 

Hanc ego divelloque manu, doque ignibus. Eheu! 

55 Heu, crudelis Amor, nostro de pectore totum 
Hausisti, veluti fluvialis hirudo, cruorem. 

Rhombe, malum trahe, rhombe malum ad mea limina Delphin. 
Cras tibi pharmaca nigra feram tritamque lacertam, 
Thestyli. Nunc succos hosce accipe, et illine limen 
60 Illius, inspergens, limen quod prodita servo. 

Cui teneor constricta, licet me negligat ille; 

Et spue, dicque spuens : en spargo Delphidis ossa. 

Rhombe, malum trahe, rhombe malum ad mea limina Delphin. 
Illa abiit: sum sola: meas nunc unde querelas 
65 Ordiar? hanc miserae quis mi cladem intulit auctor? 

Sacra canistra ferens Eubulis venit Anaxo 
Huc ad nos, Triviae in lucum; visenda ferarum 
Magna ubi pompa ibat : quas inter fulva leaena. 

Disce mei causas, disce, o bona Luna, furoris. 

70 Theucharileque adeo nutrix me Thressa vocavit 
Mortua iam, tum cara mihi vicina, paratae 
Spectaclum ad pompae: quam Dis invisa sequebar 
Bysso culta fluente, gerens pallam Clearistae . 

Disce mei causas, disce, o bona Luna, furoris. 

7S Duin via qua ducit, gradior prope tecta Lyconis , 

Formosum Delphin formosumque Eudemipputn 
Conspexi e nitida redeuntes forte palaestra, 

Insignes roseisque genis flavoque capillo. 

Disce mei causas, disce, o bona Luna, furoris, 
bo Yt vidi! ut perii malesana! ut saucia curis 

Pectus eram ! coepitque vigens tabescere formae 
Protinus ille nitor ; nec pompae iam super ulla 
Cura fuit, nec quaeve domum sim, quave reversa 
Commemini; morbo sed conflictabar acuto 
85 Bis quinas luces, bis quinas languida noctes. 

Disce mei causas, disce, o bona Luna, furoris. 
Oraque pallebam thapso magis, et inibi toto 
Paullatim crinis de vertice lapsus abibat. 

Dira artus macies adduxerat, ossaque tantum 
9° Duraque restabat cutis aegrae. Cuius ad aedes 
Non misera adrepsi? Quae me non multa precantem 
Vidit anus, morbos docta excantare morantes? 

Nil cuncta expertae melius fuit. Hora fluebat 
Interea fugiens incassum praepete lapsu. 

9 5 Disce mei causas, disce, o bona Luna, furoris. 
Quid iam plura sequor demens? Quid saeva retracto 
Vulnera? tu seriem tu rerum ex ordine totam 
Scis, Dea, scis; magni nostis namque omnia Divi. 
Parce mei causas iam quaerere, Luna, furoris, 
joo Queis iure'nem ambivi precibus! Quo laeta hymenaeo 
Felicem, infelix, tali me coniuge dixi! 

Impius ah viduam qui me pro coniuge fecit; 

Nec dum etiam (heu facinus!) duodena est luce reversus. 


Digitized by Google 


, 1DYLLIVM II. i 3 

Q. lippe alio captus, miseram fastidit, amore, 
io5 Captus amore alio: narravit quod mihi verax 
Huc veniens trepide nondum orto sole Philistae 
Atque Melixonis mater. Nunc ergo fugacem 
Experiar philtris iuvenem reprendere. Quod si 
Aufugiet rursus, Parcas immitia testor 
iio Numina, tabescetque, fores pulsabit et Orci. 

Talia in hac nobis latitant mala pharmaca cista, 
Assyrius quae me docuit miscere viator. 

At tu candida salve, et equos, Dea, tinge sub alto 
Oceano: ipsa feram, coepi quos ferre, dolores. 

Salve, Luna nitens candenti corpore, vosque 
1 1 6 Salvete, o placidae comites vaga sidera noctis. 

AMARYLLIS vel COMASTES. 


Viso meam huc adiens Amaryllida. Celsa vagantur 
Per dumeta caprae: servat mihi Tityrus illas. 

Tityre, dulce caput, quas linquo, pasce capellas; 

Ad foutem et pastas dnc , Tityre; neu caper alto 
S Te Libycus Cnacon cornu petat iste caveto. 

O Amarylli, cavo cur me non prospicis antro, 

Vt prius, atque tuum dicis cor? Num tibi, Nympha, 
Displicui prope conspectus , coepique videri 
Simusque hirsutusque? miser fastidia propter 
io Haec tua iam laqueum facies mihi denique nectam. 
Poma decem, qua me iussisti, ex arbore lecta 
Ecce fero: mens est totidenj cras altera ferre. 

Aspice, qui miserum cruciat dolor. O ego parvam 
Nunc in apem verti possem, rupernque subire 
iS Quam colis, atque hederas inter filicemque meare, 

Quae circumque tibi supraque umbracula texunt. 

Nunc scio quid sit Amor. Gravis est Deus; editus inter 
Horrida lustra, fero nutritus lacte leaenae. 

Qui secat usque meas, figitque uritque medullas. 

ao Dulce tuens, nigrisque oculis, nigroque capillo, 

Pulcra Araarylli; sinu sed dura et saxea toto; 

Cur pateris longis hic me tabescere curis? 

Yerbo moestura aliquo cur non solaris amantem? 

Est quiddam in verbis aegrum quod lenit amorem, 
a 5 Iam coges haec me subito concerpere serta, 

Haec tibi uti placeam quae gesto, plexa virenti 
Ex hedera atque rosa atque apio beneolentia serta. 

En quid ago? misero quid restat? dura nec audis? 

Iam praeceps, tergo haec exutus vellera, salsos 
3o Desiliam in fluctus, thynnos ubi decipit Olpis. 
Quidquid erit , nostro laetaberis , effera , casu . 

Novi ego te, novi. Quaerenti nuper amares 
Men’ vere, allisum nullo crepuisse sonore. 

Sed cubito in molli vidi marcere papaver . 

3 5 Praeterea Agraeo, spicas conducta legebat 
Quae nuper, moto verax quae pandere cribro 
Cuncta solet sortes poscenti: tu miser, inquit, 

Ysque foves illam totus, te despicit illa. 

Sed tamen hanc servo capram tibi, tergore candet 
40 Quae niveo, ac pleno geminos alit ubere foetus. 

Illam fusca genas Mermnonis Erithacis usque 
Poscit; iaraque feret, quoniam tu me, impia, ludis. 

En salit, en oculus dexter mihi . Nympha videndam 
Sene dabit? Pinum cantabo acclinis ad illam. 

45 Aspiciet fors me (non est adamantina) tandem. 

Innuptam procus Hippomenes poscens Atalantam 
Poma tulit iaciens cursor citus: illa repente 

Vt vidit, petiitqtie furens atque arsit amore! 

Ipse Pylum ex Othri vates armenta Melampus 
So Egit. Nonne tlioro confestim iuncta Bianti 
Cordatae formosa parens fuit Alphesiboeae? 

Non ipsam in furias Cytheream flavus Adonis 
Egit monte pecus pastor dum servat in alto? 

Non et adhuc iuvenem luget dea pulchra peremptum? 
55 Quid bonus Endymion, somno cui strata perenni 
Membra iacent ? quid ve Iasion, cui munere divum 
Contigit id, cupitis quod frustra audire profaui ? 

Heu caput heu doleo: tu nil me, carmina curas 
Nil mea. Iam taceo, toto iara corpore sternar 
Fusus humi; fiamque lupis immitibus esca. 

6t Cernes; idque tibi complebit guttura meile. ■ . • 

PASTORES. 

JBATTVS et CORYDON. 

/ 

B A T T V S 

Hae, Corydon, vaccae cuiae sunt ? anne Philondae ? 
Corydon 

Non; verum Aegonis: pascendas mi dedit Aegon. 

B a tt vs 

Dic mihi, ubi cunctas clam sero vespere mulges? 
Corydon 

Ipse senex vitulos submittit, et omnia servat. 

B A TT VS 

5 Quonam abiit subito linquens armenta bubulcus? 

, Corydon 

1’ulcra virum Milon Alphei ad flumina duxit. 

B A t t v s 

Ecquando ille oleum vidit duramque palaestram ? 
Corydon 

Dicitur Alcidae magno par viribus esse. 

B a t T v s 

Me quoque dicebat mater Polluce priorem. 

CORKDON 

io Bisdenasque abiens agnas tulit atque ligonem. 

B A TTVS 

Egerit in rabiem Milon genus acre luporum . 

Co R V DO H 

Illum optant gemitu complentes rura iuvencae. 

B A t T vs 

0 infelices! pastor malus obtigit illis. 

C o R Y do s 

Certe infelices; iam gramina carpere nolunt . 

B AT T vs 

i5 Huic vitulae iam sola supersunt ossa: cicadas 

Vt perhibent, num rore illam victare putandum est? 

C O R Y D o H 

Non hercle. Aesarum hunc illam propter amoenum 
Pasco, nec foeni cesso praebere maniplos; 

Nunc viridis ludit sylvosa in valle Latymni. 

Battvs 

ao Ille etiam taurus macer est. Obtingere talem 
Lampriadum cupio genti, Iunonia sacra 
Quum celebrat: namque est mala gens, nec commoda cuiquam. 
C O R Y D O N 

Et tamen ad Stomalimnum agitur, Physcique virentis 
Ad iuga, Neaethique in saltus, cuncta ubi rident 
a 5 Aegypiro cnizaque et odorifera melitea. 

Battvs 

Aegon ah male caute! ibunt armenta sub Orcum, 

Insanis dum tu palmae infelicis amore; 

Atque situ sortiet, quam struxti nuper, avena. 

C o r y DO N 

Non sordet, Nymphas testor: nam liquit habendam 
3o Ille mihi, Pisas abiens. Inflare cicutas 

Doctus ego: canto et Glauces et carmina Pyrrhi; 
Laudo florentemque Crotona. Vrbs clara Zacynthos 
Scilicet, Eoumque Lacinion; olim ubi solus 
Octoginta Aegon fertur ieutasse placentas; 

35 Atque pede arreptum traxit de monte iuvencum 
Ille suae donans Amaryllidi. Magna puellae 
Clamarunt: risit laetanti corde bubulcus. 

Battvs 

O formosa Amarylli! tui non immemor umquara 
Battus erit cineris: crudeli heu perdita letho, 

40 Pulcra Amarylli, meis fato es milii rapta capellis 
Carior. Heu miserum quo fors mala perculit ictu! 

C O R Y D O N 

Dulcis Batte, decet confidere. Crastina stireet 
Lux melior. Vivo spes plurima, nulla sepulto. 

Nunc ciet, effusos nunc sistit luppiier imbres. 
Battvs 

45 Fido equidem.... Vitulos age deorsum: cernis olivae 
Yt viridis carpunt ramos? heus, cede, Leparge. 

Cor y do n 

Cede, Cymaetha, istinc ad montem , perge . Nec audis? 
Juro Pana, malo mactabere, ni procul istinc 
Abscedis. Viden’ , ut repit mala rursus eodem ? 

So O minam, quo terga dolem tibi, fustis adesset! 

Cerne, Iovem, Corydon, per magnum; fixa sub imum est 
Nam mihi spina pedem. Proh! carduus asper ut alte 
Vulnus agit! male sit vitulae: dum totus in illa 
Sum, pressi vepres: aciem contende: videsnc’ 
Corydon 

55 Nae nae illam arripui summis pulcre unguibus. Eccam. 

Ba TT v s 

O Pan magne! virum domat en res quantula quantum ! 
Corydon 

Nudus, Batte, pedes montes ne incede per altos: 

58 Rhamnique aspalathique altis in montibus horrent. 

VIATORES sev BVCOLIASTAE . 

COMATAS et LACON. 

Comatas 

Pastorem Lacona meae vitate capellae, 

Qui mihi sublegit brumalia tegmina, pellem. 
Lacon 

Cedite, oves, moneo, procul hinc a fonte: Comatam 
Cernitis, ablata est a quo mihi fistula nnper? 
Comatas 

S Fistula? serve, tibi fuit unquam fistula? culmo 
Non sat habes Corydona sequi stridente secundus? 
Lacon 

0 liber, fuit; illa, Lycon quam mi dedit olim. 

Sed tibi quam Lacon, dic, pellem sustulit: ipse 
Cuius herus nunquam substrata in pelle cubavit ? 
Comatas 

io Quam Crocylus variam dedit olim, sacra capella 
Cum faceret Nymphis; doluisti lividus, et rae 
Tandem sublato liquisti tegmine nudum. 

Lacon 

Littoreum iuro tibi Pana, Culaethidis ilia 
Filius haud liquit nudum te pelle: furens hac, 
iS Si fallo, insiliam de rupe in Crathidis undas. 

Comatas 

Per tibi ego Nymphas iuro, quae stagna frequentant, 
(Sic nunquam mihi non faveant facilesque bonaeque) 
Nec tua sublata est, nec fistula visa Comatae. 
Lacon 

Si credam, patiar miseri mala Daphnidis. At tu, 
ao Si placet, hic haeduiu deponito: non sacer ille. 
Cariuiue certabo dum fessus dixeris ohe. 

Comatas 

Sus quondam fertur contra certasse Minervam. 

En haedum: pinguem depone at protinus agnum. 
Lacon 

Aequa vafer poscis. Setas tondere quis unquam 
a 5 Sustineat molli pro lana, proque vigentis 

Lacte velit caprae sibi lac mulgere caninum ? 
Comatas 

Cui, tibi ut est, fuerit certae fiducia palmae, 

O vespa argutae certans stridore cicadae. 

Incipe: si minor est haedus, deponimus hircum. 
Lacon 

3o Ne festina: igni non ureris. II uc age agrestem 
Hauc oleam subter cantabis dulcius umbra 
In nemorum. Hic gelidus fons est; hic alta virentes 
Herba toros praebet; resonant hic arva locustis . 

Comatas 

Nil ego festino : crucior magis, improbe, rectis 
35 Quod me oculis audes spectare, atque hiscere contra, 
Quem docui puerum. Solvis hoc nempe miucrval. 
Pasce lupos, et pasce canes: tua membra vorabuut. 
Lacon 

Abs te ego, si memini, nuuquam pulcrive bonive 
Audivi aut didici, vir foede atque invide, quidquam. 
40 Verum ades, huc adrepe; deinde alterna canemus. 

Comatas 

Haud equidem. Ilie celsae quercus, hic densa cyperus, 
ii ic et apes gratum propter sua tecta susurrant; 

Hic duo sunt gelidi fontes; hic multa per omnes 
Garrit avis ramos. Non unibra est scilicet isti 
45 Assimilis, piuusque ea conos deiicit altos. 

Lacon 

Agnorum hic pelles niveas et vellus ovillum 
Somno molle magis veniens calcabis: at istic 
Tergora caprarum graveolentia te magis ipso. 

IIuc ades: hic statuam nymphis duo cymbia, lacte 
5o Hoc niveo, hoc plenum flaventi stabit olivo. 

Comatas 

Veneris huc, filicemque premes et mollia florum 
Germina sub pedibus: caprarum terga sedenti 
Substernam, vincant quae lanas terque quaterque. 
Huc ades: hic statuam Pani octo cymbia lactis , 

55 Et totidem lances cerasque et mella gerentes. 

Lacon 

Ergo istinc certa; iacta istinc carmina. Iudex 
At quis erit? venias huc opto, bubulce Lycopa. 
Comatas 

Nil opus ille mihi est. Qui dei icit iste myricas 
Te prope lignator nos Morson audiat opto. 

Lacon 

60 Ergo vocemus. 

Comatas 
Quin tu arcessas? 

Lacon O bone, paullnm 
Huc ades, atque audi. Certamus, carmine praestet 
Vtri uter. O Morson, mihi nec, largire nec illi 
Quidquam; fac sedeas, ut te decet, aequus utrique. 
Comatas 

Nae nae per Nymphas, Morson, tu neve Comatae 
65 Neve isti quidquam da verum praeter et aequum. 

* Credit oves illi Sybarites Thurius, lioccc 

Vt mihi caprigenum pecus Etunaras Sybarites. 
Lacon 

Iupiter ut semper garris male! Nemo rogabat 
Quem pasco meus an grex hic foret anne Sybartae. 
Comatas 

70 Vera loquor quae sunt; non stulte glorior ut tu. 
Atque malas fraudes vana et mendacia necto. 
Lacon 

Dic age, si quid habes: hinc ut dimissus in urbem 
Hospes eat vivus: pro dii, quam garrulus usque es' 

Comatas 

Carus ego Musis dio plus Daphnide: Musis 
Nuper ego geminas mactavi rite capellas. 

Lacon 

At me Phoebus amat: villosus pascitur illi 
Nunc aries a nie, nam Carnea laeta propinquant. 
Comatas 

Mi veniunt caprae bis foetae ad mulctra. Puella 
Vidit, et has, inquit, mulges tute ipse. Comata! 
Lacon 

80 Laconi calathos bis denos caseus implet. 

Et puer arridet formoso candidus ore. 

C 0 51 A T a s 

Malo me Clearista petit ; praeterque meanti 
Dulce aliquid semper furtivo admurmurat ore. 
Lacon 

At mihi sese ultro Cratidas fert obvius, ignis 
SS Ille meus, cui pulcra micant per colla capilli. 

Comatas 

Stulte rubum tristem quid confers aut anemonern 
Idalio, sepes ornat qui murice, flori ? 

Lacon 

Demens quid glandi componis poma? probatur 
His tenuis cortex, referunt haec mella sapore. 
Comatas 

90 Iunipcro vidi quam nuper condere sese, 

Abripiens nido mittam libi, pulcra, palumbem. 

Lacon 

Mollem , pulcre, tibi maturo tempore lanam 
Vellus ovis nigrae tondens in pallia mittam. 

Comatas 

Ite procul, procul ite oleastro: hunc pascite, caprae, 
95 Declivem ad tumulum, surgunt qua parte myricae. 

Lacon 

Non procul a quercu tu, Conare, tuque Cynaetha 
Itis contra ortum, pascit qua parte Phalarus? 
Comatas 

Est sinusque mihi cyparissinus , et scyphus ingens 
Praxitelis caelo; servo quae dona puellae. 

Lacon 

100 Mi canis est custosque ovium terrorque luporum . 
Hunc puero donabo, feras ut ducat in omnes. 
Comatas 

0 nostram solitae sepem transire locustae. 

Parcite nunc : tenero pubent nunc germine vites . 
Lacon 

Parva cicada, vide pastorem ut voce lacesso, 

100 Iratos ceu tu messores voce lacessis. 

Comatas 

Odi ego caudatas vulpes, vineta Myconis 
Quae subeunt, raptosque vorant sub nocte racemos. 
Lacon 

Odi et ego virides scarabeos, ore Philondae 

Qui ficus terebrantque avidi, striduntque per auras. 

Comatas 

jio Numne subit cum te pulsavi, cumque gemebas 

Dorsum agitans, quercumque haerens tremefactus ad illam ? 
Lacon 

Istorum haud memini quidquam, sed vincla ferentem 
Te memini, Eumaras dominus cum fuste dolavit. 
Comatas 

Iam quidam (Morson, sensistin’?) bile tumescit. 
ii5 I citus, et vetulas scyllas evelle sepulcro. 

Lacon 

Ipse etiam pupugi quemdam male. Halenta profectus 
Ocyus huc, Morson, effossum fer cyclaminum. 

Comatas 

Pro lymphis lactem ferat Himera, tu quoque, Crathi, 

Vina feras rubicunda, ferant iunci aurea poma. 

Lacon 

130 Et mihi meile fluat Sybaritis: mane puellae, 

Cum veniet de more, favis ut compleat urnam. 
Comatas 

Vsque meae salicem carpunt cythisumque capellae, 
Iuncoque arbuieoque iacent sub nocte cubili. 

Lacon 

Vsque meis apiumque ovibus silvestre, rosaque 
ia5 Ipsa florentes hederae non parcius adsunt. 

Comatas 

Non fas est cantu picas dulci philomelae, 

Non cycnis certare upupas. Iam desine tandem. 

Moksos 

Desine iam, custos ovium. Tibi, docte Comata, 
Agnam dat Morson ; Nymphis tu sacra secundis 
j 3 o Cum facies, pariem fac mittas protinus olli. 

Comatas 

Mittam equidem per Pana. Io! grex nunc fremat omnis 
Hircorum . Hunc audi interea quantum ipse cachinnum 
Sustollam contra Lacona , quod obtigit agnus 
Ilie mihi . Iam saltu caeli super ardua scandam . 

3,15 Fidite cornigerae, mecum et gaudete, capellae: 

Vos ego cras omnes Sybareo in fonte lavabo. 

Heus Leucita, fero cornu iam parce capellas 
Appetere incursans. Ni parcas ante litarim 
Quam Nymphis agnum, feriam te. Rursus at ecce 
Incursat: feriam ni te malesane, Comatas 
141 Ne vocer, incipiamque Melanthius ipse vocari. 

BVCOLIASTAE. 

DAMOETAS et DAPHNIS. 

Damoetas 

Damoetas, o Arate, boves et Daphnis in unum 
Compulerant. Rufus Damoetas, Daphnis et ora 
Vix prima florens lanugine. Stratus uterque, 

Dum caeli medium pulsat sol igneus orbem, 

5 Ad gelidam aestiva sic fontem luce canebant . 

Coepit ibi hacc cantu prior, ut certamine, Daphnis. 
Daphnis 

Flava gregem, Polypheme, tibi pomis Galatea 
Ecce petit; procul et convicia iactat, amorem 
Atque tuum ludens et rustica munia ridet, 
ro Tu, miser heu, nympham nondum adspicis, heu miser; atque 
Dulce sedens tereti meditaris carmen avena. 

Ecce canem rursus petit (adspice), quae tibi fida 
Pone subit custos ovium. Saevis furit illa 
Caerula prospiciens latratibus; aequoris illam 
t5 Vnda refert placidi currentem litorq in ipso. 

Irruat invadens nymphae ne crura videto, 

Neve fero pulcram laniet canis aspera morsu, 

Dum cano egreditur fluctu. Nunc ludit in undis; 

Qualis ubi ad Zephyrum sicci coma ludit acanthi, 
ao Aridulam rapidis quam torret solibus aestas: 

Alteruansque fugit cupidum, cupit atque fugacem, 
Vsque levem ductans ultro citroque lapillum. 

Sic amor est , Polypheme; solet non pulcra, Cupido 
Fervet ubi gliscens iu pectore, pulcra putare. 
a5 Ilaec Daphnis: contra Damoetas talibus infit. 

Damoetas 

Vidi equidem, per Pana, gregem cum nympha petebat. 
Non me, non oculum dulcem hunc unumque fefellit 
(Qui mi, oro, videat semper; diramque minatur 
Quam vates cladem mihi Telemus, inque paternam 
3o Ipse domum ferat, et servet natisque sibique). 

Sed, quae me toties pupugit, pungo ipse vicissim; 

Nec specto; dicoque aliam me nuper adeptum 
Nympham. Ast illa furit, tabescitque invida; ponto 
Et subito exiliens circumspicit antra gregesque. 

35 Iussi etiam latrare canem; quae, donec amavi, 
Occursare illi rostroque ad corpus adacto 
Semper adulari gannitu blanda solebat. 

Ilaec iterum atque iterum faciam, dum miserit ultro 
Qui pacem exoret, quem limine pellere certum est, 

40 Connubio mecum iungi ni spondeat ipsa. 

Non sum adeo informi quam dicor scilicet ore. 

Nuper ego inspexi pronus mare (strata silebant 

Aequora). Pulcra fuit barba haec, me iudice ; pulcra 
Yuica et haec visa est, per divos, pupula; dentes 
45 Pulcrius et Pario cernebam fulgere saxo. 

Inque sinum, invidiam veritus, ter despui, ut illa 
Edocuit me cana Cotyttaris, Hippocoonta 
Quae modo apud cantu messoribus una praeibat. 
Talia Damoetas, Daphnim et complexus, avenas 
5 o Donavit: contra cui reddita tibia dono est. 

Hanc subito inflavit Damoetas: Daphnis avenas 
Inflavit contra. Mira dulcedine tactae 
Saltabant agiles per gramina laeta iuvencae. 

54 Neuter erat victor, sed cantu invictus ■uterque . 

THALYSIA sev VERNVM ITER. 

Nuper ego atque una mecum Eucritus ibat Halenta, 
Tertius et patria comes urbe egressus Amyntas; 

Nam Cereri de more Thalysia tunc Fhrasidamus 
Et bonus Antigenes solemnia forte parabant. 

5 Ambo progenies Lycopeos incluta: magni 
Si quid adhuc Clitiae claro de sanguine restat 
Chalconisque ; genu rupi qui adnixus ab imo 
Jlnreum expressit fontem: quem multa virenti 
Populus atque ulmi cinxerunt protinus umbra, 
io Et fecere nemus diffusa fronde comantes. 

Nondum iter ad medium progressis, busta videri 
Cum Brasilae necdum inciperent, inventus eadem 
Ire Cydon quidam, bonus et vir, carus et idem 
Musis; cui nomen Lycidas, caprarius: ipso 
i5 Quod facile adspectu posses cognoscere. Dorso 
Nam fulvas hirci exuvias, atque horrida setis 
Tergora gestabat presso redolentia lacte: 

Et veterem ad pectus cohibebat fascia peplum 
Textilis: agresti curvatam dextra gerebat 

C O 

ao Ex olea clavam. Risu qui dulcia labra 

Diducens, laetuinque tuens ( nam risus in ore 
Illi semper inest ) vultu sic fatus amico est . 

Simichida quo care pedem fers, igneus axe 
Dum Sol in medio fervet? Nunc aspera somnum 
i 5 Ipsi etiam carpunt subter spineta lacerti; 

Cristatae nec iam per rura vagantur alaudae. 

Num quis te ad coenam subito vocat? an ruis uvas 
Quo te aliquis misit calcatum civis ab urbe? 

Nara, dum festinas celeri pede concitus, omnes 
3 o Offensi resonant tibi sub perone lapilli. 

Ille mihi haec: laetus respondi talia contra. 

Care mihi Lycida, pastores diceris inter 
Messoresque unus tenues inflare cicutas 
Vt nemo. Id gratum est certe milii: nec tamen idem 
3 5 Despero me posse tuas aequare cicutas. 

Nunc iter est nobis ad festa Thalysia; amici 
Namque viri de more dapes atque annua pulcrae 
Sacra parant Cereri , pleno de rure daturi 
Primitias frugum divae, quae semina large 
40 Auxit, et immensas congessit in horrea messes. 

Verum age, quando eadem lux et via ducit utrumque, 
Alternis canito raecum: fortasse iuvari 
Alter ope alterius poterit: nam mi quoque Musae 
Ora cient: dicor vates pastoribus esse 
45 Optimus e cunctis: sed non ego credulus illis; 

Non hercle. Haud etenim praestanti vincere cantu 
Sicelidamve queo Samium dulcemve Philetam : 

Rana sed argutis videor contendere gryllis. 

Haec dixi pro re ludens: arrisit at ille, 

5o Hoc et ait iani iamque pedo donabere , germen 
0 manibus totum finxit quod lupiter ipse. 

Odi ego vel fabrum stultus qui attollere tectum 
Aequum verticibus celsi parat Oromedontis, 

Pierias et aves, Chium quaecunque poetam 
55 Contra nequidquam vano stridore laborant . 

Yerum age, tolle moras; dicamus carmina tandem, 
Simichida. Prior ipse canam (fortasse probaris) 
Hoc breve quod nuper meditans in monte polibam. 
Cursus erit felix Mitylenen Ageanacti 
6 o Tunc etiam, occiduis fluctus ciet efferus undis 
Cum Notus, atque pedes in gurgite lavit Orion, 

Si tamen indomito Lycidam bonus eximet igni. 

Nam miser illius flagro succensus amore. 

Alcyones pontum sternant fluctusque Notumque 
65 Extremasque Eurum fundo qui concitat algas; 
Alcyones glaucis carae Nereisin ante 
Omnes, praedae instant quae per vada salsa, volucres. 
Cuncta meo facilem cursum dent Ageanacti, 

Dum tuto incolumis condat se deniqne portu. 

70 Illa ego luce caput beneolenti vinctus anetbo 
Sive rosa violave alba, Pteleatica, magnum 
Cratera in medio statuens, et stratus ad ignem 
Fundam vina: fabas aderit qui torreat igni. 

Subter membra torus cubitum stipatus ad ipsum 
75 Cnyzaque asphodeloque, et mollis fronde selini. 

Tum cupide labrum affigens ac suaviter, amplos 
Siccabo ad faecem calices memor Ageanactis. 

Tibia nec deerit, quam lacta ad vina cubanti 
Inflabunt gemini pastores, alter Acharnan 
80 Atque Lycopitas alter; quos, carmina, juxta , 

Voce canet liquida mihi Tityrus: ille bubulcus 
Vt magno Xeneae Daphnis flagravit amore, 
Erravitque amens in solis montibus, utque 
Ilimerias propter ripas et amoena fluenta 
85 Durae illum flerunt concusso vertice quercus: 

Cnm veluti nix in celso tabesceret Haemo 
Aut Atho aut Rhodopeu supra, aut in Caucaso alto. 
Vtque alius magnam quondam est inclusus iu arcam 
Vivus adhuc pastor vesani ad iussa tyranni. 

90 Atque ut apes densae e pratis ad septa volantes 
Cedrina florum almo clausura pavere liquore, 

Cui dulce os multo coraplerant nectare Musae, 

O felix, haec mira tibi sunt facta, Comata; 

Tuque cava inclusus cedro es, tu meile liquenti 
95 Pastus apum toto latuisti imperditus anno. 

O mihi tum fato divum si vita fuisset! 

Pavissemque tuas tecum alto in monte capellas, 
Audissem et carmen, quod pinu dulce sub alta 
Seu quercu recubans caneres, divine Comata, 
too Haec ille: orsus ego carmen cui tale vicissim . 
Multa quidem, Lycida, montes armenta per altos 
Me quoque pascentem Nymphae docuere, supremi 
Quae lovis ad solium fors nisu Fama volucri 

Pertulit: lioc uuura sed enira longe omnia praestat, 
io5 Hoc tibi quod laetus nunc ordiar. En age, Musae 
Namque tibi faciles adspirant , haec bouus andi. 

Simichidae magno laetum chorus omnis Amorum 
Sternuit. Ille suam Myrto tam diligit, almi 
Veris amant simae quam tempora prima capellae, 
lio At desiderio absentis tabescit amici 

Ipsius ille bonus fidusque sodalis Aratus: 

Optimus ille ■virum. Vera haec dici scit Aristis, 
Virque idem et vates longe optimus, ipse canenti 
Ad tripodem magnus cui credo assurgat Apollo; 
ji 5 Scit longe absentem miser ut suspiret amicum. 

Hunc tu Pan, Homoles cui prata patentia curae, 
Redde suo inque manus ultro iarn siste sodali. 

Sive alium quemcunque optat, sive ille Philiuum. 
Si facias, pueri tibi ne, Pan care, precabor 
i»o Arcadici, carnis cum defit copia, scillis 

Et latera et dorsum plectant male, turba proterva. 
Si vero abnueris, totam ut lacer usque secere 
Vngue cutim, detque aspra toros urtica iaccnti. 
Frigoribus degas mediis per culmina celsa 
ia5 Edonum arctoas Hebri conversos ad undas. 

At contra in medio cum Sol furit igneus aestu, 
Aethiopum verses capras in finibus, instant 
Queis Elemyae rupes; Nilus nec cernitur usquam. 
At vos qui flavae circum ardua tecta Diones 
i3o Puniceis similes pomis volitatis, Amores, 

En agite Ilyctidos digressi et Biblidis uuda 

figite nunc omnes arcu certante Philionm, 

Figite; ut immeruorem subeat iam cura sodalis; 
Oblitum ut rediens conversa mente revisat. 

]35 Haec cecini: ille mihi vultuque arrisit amico, 

Vt prius, atque pedum donavit praemia cantus. 
Atque ille ad laevam versus qua fert via Pyxam 
Digreditur: dextra Phrasidami ad praedia laetus 
Veni at ego, et mecum simul Eucritus, ora et Amyntas 
140 Pulcher. Ibi extructo iussi considere iunco 

Pampineisque recens destrictis frondibus: altae 
Nutabant ulmi supra caput, altaque ramos 
Populus; et iuxta Nympharum rivus ab antro 
Labeus usque cavo de murice dulce sonabat . 

1^5 Interea nigrae per frondea tecta cicadae 

Assiduo instabant cantu; sepesque per altas 
Atque inter densos garribat acredula dumos, 
Garribant cassitae et acanthides; atque gemebat 
Turtur: apis dulci volitabat multa susurro 
i 5 o Frigidulos circa fontes. Non pinguia dona 
Aestatis deerant, non pomiferi autumni. 

Namque pyra ante pedes et volvi mala videres 
Ad latus hinc atque hinc; tum cerea pruna gerentes 
Immodico ad terram curvari poudere ramos; 
i 55 Et relini quadrima cadis fragrantia vina. 

Nymphae Castalidcs Parnassia tesqua colentes, 

Nuin talem cratera Pholi sub rupe cavata 
Alcidae Chirona senem statuisse putandum est; 

Talene pastorem Polyphemum ad flumen Anapi 


Digitized by Google 



38 


THEOCR. IDYLL. VII. 


160 Torquentem validis immania saxa lacertis 

Nectar movit, uti vasto saltaret in antro; 

\ 

Qualia tunc vidi misceri pocula ad aras 
Frugiferae Cereris? Cuius mihi rursus acervo 
In magno magnam contingat figere palam . 
Rideat illa bono vultu , vescumque papaver 
166 Atque manu flavos gestans utraque maniplos. 

IDYLLIVM YIII. 


DAPHNIS, MENALCAS, AEPOLVS. 


Daphnis 

D aphnidi formoso, dum pascit per iuga tauros, 
"Vpilio, ut perhibent, occurrit forte Menalcas. 
Imberbes ambo, rufi ambo, dicere carmen 
Docti ambo, et graciles labro percurrere avenas. 

5 Vt Daphnin vidit, coepit prior ista Menalcas. 

Menalcas 

Daphni boum custos, certa sis carmine mecum : 
Prona mihi res est te, quam volo, vincere cantu. 
Haec prior ille; statim retulit cui talia Daphnis. 
Daphnis 

Lanigeri gregis o custos, argute Menalca, 

10 Non, ai te rumpas, cantu me viceris umquam. 

Menalcas 

\’in’ certare igitur, posito sed pignore, mecum? 
Daphnis 

Et certare volo, renuo nec ponere pignus. 

Menalcas 

Pignoris ergo, satis quod sit, quid ponimus ambo ? 
Daphnis 

Ipse quidem vitulum: tu agnum non matre minorem. 
Menalcas 

i 5 Agnum ego non atisim deponere: nam mihi saevus 
Est pater et mater non mitis; vespere ad unum 
Qui numerant omnes foetis cum matribus agnos . 
Daphnis 

Quidnam igitur spondes? pretii quid victor habebit? 
Menalcas 

Est mihi pulcra novem calamis compacta cicuta, 
ao Nexu cera pari quam supra inngit et infra. 

Hanc possum; nequeo res despondere paternas. 
Daphnis 

Et mihi pulcra novem calamis compacta cicuta est. 
Nexu cera pari quam supra iungit et infra. 

Illam nuper ego struxi; hic digitus tibi testis, 
a 5 Quem doleo, diffissa mihi quem laesit arundo. 

Sed quis erit, nostrae certeut quo iudice musae? 
Menalcas 

Caprigeri pecoris custos nempe ille vocari 
Huc poterit, canis allatrat cui candidus hoedos. 
Iamque vocant pueri, paret dicto ille vocantum. 
3o Iamque canunt pueri; iudex sedet ille canentnm. 
Ducta sorte, prior coepit cantare Menalcas; 

Alterno excepit Daphnis tum carmine carmen 
Bucolicum. Prior est sic orsus voce Menalcas. 

Menalcas 

Divini saltus et tlumina, si qua Menalcas 
35 Vobis grata suis lusit arundinibus, 

Pascite oves illi: nec pabula Daphnidi desint, 
Quandocunique suas egerit huc vitulas. 

Daphnis 

Iucundi fontes et gramina, si philomelae 
Exaequat Daphnis carmina dauliados , 

40 Pinguia sint armenta illi; sit pingue Menalcae, 

Huc si forte olim venerit ille, pecus. 

Menalcas 

Vernat ager, campique virent, atque ubera lacte 
Plena tument, saturae luxuriant pecudes, 

Qua se cumque tulit Phyllis; unde illa recessit, 

45 Pastor et enecto gramine squallet ager. 

Daphnis 

Capra et ovis geminos dant foetus, nectare cellas 
Complet apis, ramos altius arbor agit, 

Qua se cumque tulit Milon: unde ille recessit, 

Aridus aridulo cum bove pastor agit. 

Menalcas 

5o O caper, o nemore in magno qui pascitis hoedi, 
Ocyus ad gelidas currite fontis aquas, 

Ille ubi nunc cessat; Miloni et dicite: Proteus 
Est deus; aequoreos pavit at ipse greges. 

P A p H N 1 s 

Non mihi regna peto Pelopeia, non mihi quantum est 
55 Auri, non rapidis ocyor esse notis: 

Sed canere beic tecutn; tecum hinc de rupe videre 
Errantesque greges et mare Trinacrium. 
Menalcas 

Triste malum arboribus nimbi suut , fontibus aestas, 
Alitibus laqueus, retia tecta feris: 

60 Triste viro crudelis Amor. Scis, Iuppiter , ipse, 
Quam gravis admota saeviat ille face. 

Haec pueri alterno luserunt carmine. Carmen 
Postremum arbuta sic orsus voce Menalcas. 

Menalcas 

Parce meis hoedis, lupe, matribus o lupe parce; 
65 Parce mihi, multas qui pello ad pascua parvus. 

O Lampure canis, qui te sopor obruit altus? 

Turpe cani dormire altum, pastore pusillo. 

Pascite, oves, tenerum gramen, nec parcite pulcre 
Impleri; surgent rursus, quas carpitis, herbae. 

70 Pascite dum cunctis turgescant ubera lacte; 

Pars queat ut prodesse agnis, pars pressa reponi. 
Desierat: coepit suavi quum Daphnis ab ore. 
Daphnis 

Dulcis vox vitulae, dulcis quem prodat ab ore 
Spiritus, et vituli vox dulcis, voxque iuvencae. 
p 5 Dulce per aestatem, placidis ubi murmurat undis 
Rivus aquae, stratum sub dio carpere somnos. 
Ilicibus decori sunt glandes, dulcia malis 
Poma, sui vaccis vituli, vaccaeque bubulco. 

Haec alternautes pueri: dein Aepolus infk. 

Aepolys 

3o Daphni , tibi ante omnes dulce os iucundaque vox est ; 
Malim audire tuas, quam lingere mella, camoenas . 
Vtraque debetur tibi fistula: victor utramque 
Accipe. Contigerit quod si te, Daphni, magistro 
Mi quoque bucolicum meditari et discere carmen; 

85 Pulcrum erit haec cornu mutilo tibi capra mioerval , 
Lactis inexhausto complet quae flumine mulctram. 

Exiliit plausis mauibus puer, ut salit ante 
Hinnuleus, visam longo post tempore, matrem. 
Indoluit flevitque alter; qualis nova nupta 
Flere solet carae complexu avulsa parentis. 

Ex illo Daphnis pastorum primus habetur 
In numero, ductaque superbit Naiade nympha. 

PASTORES si ve BVBVLCI. 


MENALCAS et DAPHNIS. 


Menalcas 

Incipe, Daphni, prior ta carmen dicere: Daphui, 
Incipe, post Daphnin tu deinde sequare , Menalca. 
Non foetis tauros, vitulos submittite foetis. 

Per nemus hic armenta errent non avia: Daphni, 

5 Incipe tu carmen, tu deinde sequare, Menalca. 
Daphnis 

Dulce sonat vitulae mugitus, dulce iuvencae; 

Fistula dulce canit, canit hic et dulce bubulcus, 
Dulce et ego. Mollis gelidi mihi fonti3 ad undam 
Est torus: hunc pulcre vaccarum tergora sternunt 
io Candida, quas mihi, dum per montes arbuta pascunt, 
Africus, heu, cunctas saxo deiecit ab alto. 

Aestivo hic rapidos tam curo Sole calores, 

Verba patris matrisve furens quam curat amator. 

Sit cecinit Daphnis; cecinit sic deinde Menalcas. 


Digitized by Google 


TIIEOCR. IDYLL. IX. 


Hb 


Menalcas 

i 5 Aetna mihi mater, mihi pulcra in rupe cavata 

Est domus; atque habeo somno quae plurima stratis 
Apparent, multas agnas multasque capellas; 

Et capiti et pedibus mihi candida vellera substant. 
Igne super querno sernper mihi pinguia fervent 
ao Exta. Focum supra fagus micat arida. Brumam 
Curo, nuces posita quam pulte edeutulus hospes. 

Sic ambo paucis; plausiquc, et laetus utrique 
Dona dedi. Clavam Daphnis tulit, edita rure 
In patrio quae sponte sua mihi talis, ut ullam 
a 5 Nec faber observans posset reprendere partem. 
Concham alter strombi vacuam; quem scilicet ipse 
Icariis captum in scopulis, et quinque comerant 
Mecum alii in partes divisum . Protinus ille 
Corripuit, magnoquc inflavit murmure concham. 

3o Silvestres Musae, salvete, ac dicite Carmen, 

Iliis quod cecini coram pastoribus ipse : 

Dicite iam , summa tnmeat ne pustula lingua. 
Formicae cara est formica, cicada cicadae, 

Accipitri accipiter; mihi Musae et carmina, tota 
3 5 Queis domus o utiuam sit nobis plena. Nec ipse 
Somnus enim, subito exortum nec ver mage dulce. 
Nec flores apibus tam cari, quam mihi Musae. 
Namque vident placido Musae quem lumine, gaudet 
3 9 Laetus ovansque, malae metuit nec pocula Circes. 

OPERARII sive MESSORES. 

MILO ET BATTVS. 

Milo 

O messor, misero quid contigit? Heu neque sulco 
Incedis recto, veluti prius: impiger una 
Cum socio spicas nec deiicis : atque relinqui 
Te pateris, velut agna, pedem cui fixerit imum 
5 Spina, gregem tardo sequitur male saucia gressu. 
Qualis vel sero es iam vespere, luce futurus 
Vel media, priido quem sulcus mane fatigat? 
Battvs 

Indefesse operum, dure atque adamantine Milo, 
Absentis ne unquam te cepit dira cupido? 

. Milo 

io Me nunquam: absentem cupiat cur denique messor? 

Battvs 

Sollicito ne unquam vigilasti captus amore? 

Milo 

Dii meliora: cani male, si gustaverit exta. 

Battvs 

At mihi amor jugero est undena luce raolestns . 

Milo 

Quippe tibi vinum superest? milii defit acetum. 
Batt vs 

i 5 Arva igitur operis post cousita nil mihi factum. 

Milo 

Quaenam istaec urit quae te ? 

Battvs Buxum Polybutae 
Filia quae inflabat messoribus Hippocoontis. 

Milo 

Invenit sontem vindex Deus. Illa locustae 
Assimilis tibi iam continget lignea coniux. 

Battvs 

ao Irrides. Oculis Plutus, pol, non caret unus, 

Ast et Amor vecors, Milo; ne magna loquare . 

Milo 

Non ego magna loquor. Tu spicas deiice; pauca 
Deque tua interea nympha cane: suave canenti 
Fiet opus: quondam et, memini, cantare solebas. 
Battvs 

a 5 Mecura, Pierides, gracilem cantate puellam ; 

Cuncta nitent rerum vestro contacta lepore . 

Bombyce formosa, aliis Syra diceris, atque 
Exilisque, genas et torrida, mei mihi flavum. 

Nigrae etiam violae sunt inscriptique hyacinti; 

3o Primus at in pulcris flos audit merque corollis. 

Capra levis cythisum, capram lupus acer, aratrum 
Grus sequitur peregrina: sequor te perditus ipse. 
Divitias utinam quas olim Croesus haberem , 

Ex auro nostrum Veneri iam staret uterque: 

35 Tu buxumque tenens et dulcia mala rosamve , 

Nixus Amycleis ego pulcra in veste cothurnis. 

Bombyce formosa, et pes tibi candidus et vox 
Mollis: nympha, tuos nequeo sed dicere inores. 

Milo 

O qualis cantu messor nos iste fefellit! 

40 Quam numeris apte dimensus carmina ! barba 
Vae vae isti fatuo tibi se quae tanta profudit. 

Nunc audi haec dius quae cantabat Lytiersas . 

Flava Ceres spicasque fereus frugesque, face arva 
Vt niteant, multaque horrescant pinguia messe. 

45 Qui legitis spicas arctos vincite maniplos, 

Praeteriens ne quis dicat: male perdita merces. 

Ad Boream sectae frugis vertantur acervi, 

Aut Zephyrum; ventus nam spicas auctat uterque. 

Qui teritis frumenta viri, dc luce cubate 
5o Ne media: exsiliunt sicco tunc hordea culmo. 

Incipe, messor, opus cum somno surgit alauda, 
Desine cum somnum repetit; duraque sub aestu . 

O pueri, laudo ranam cui pocula miscet 
Nemo, lacu pleno semper sed potus abundat. 

55 Quin , o parce, coquis Phariam nunc, villice, lentem, 
Dextra feiat vulnus ne, dum partire cyminum? 

Haec cantanda viris labor est queis durus in aestu: 

At tu istos, qui te male perdunt, messor, amores 
5y Dic tremulae, in lecto vigilat cum mane, parenti. 

CYCLOPS. 


JNuHuin usquam duro natum est medicamen amori, 
Nicia, quod spargi supra Tei possit inungi 
Pierios praeter cautus . Id mite virorum 
Nascitur in domibus; rarum tamen. Hoc bene nosse 
S Te reor eximie callentem Paeonis artes, 

Eximie carum Phoeboque novemque Camoenis. 

Hanc babuit requiem noster curaeque levamen 
Ille Cyclops Polyphemus, Nereidos Galateae 
Cum puer imberbisque genas atque ora iuventa 
io Vix prima signans correptus fertur amore. 

Quippe etenim non ille rosis pomisque cicinisque, 
At furiis miser indomitum exercebat amorem, 
Oblitus pecudesque ac munia sueta. Redibant 
Saepe greges herba e viridi, caulasque petebant 
i5 Sponte sua: ipse canens Galateam solis ab ortu, 
Aeger in algoso languebat litore curis 
Perditus, et Paphio confossus pectora telo. 

Sed tamen, hoc usus medicamine, caerula ponti 
Aequora prospiciens, celsa haec de rupe canebat. 

ao Immitis Galatea, tuum quid spernis amantem? 
Lacte o candidior concreto, mollior agno, 

Asperior vitulo, crudaque immitior uva. 

Nempe venis quum Bomnus habet mea membra: recedis 
Rursus cum somnus mea dulcis membra reliquit: 
a5 Meque fugis tremefacta, lupum ceu quae videt agna. 
Captus amore tui sum primum, tempore quo te 
Ire mea parvam vidi cum matre, volentem 
(Du* ego vester eram) nigros de monte hyacinthos 
Carpere. Nec, postquam vidi et sum captus, amare 
3o Cessavi aut cesso; quae me tamen, impia, spernis. 
Novi ego cur miserum fugias me, pulcra puella: 
Fronte supercilium tota quia flectitur hirtum, 
Perpetuo et geminas ductu pertingit ad aures; 

Vnus et huic oculus quia substat; nasus et ingens 
35 Labra super vasto se turgida pandit hiatu. 

Hic tamen, hic, qualem cernis me cunque, puella, 
Mille habeo Aetnaeis pascentes collibus agnas. 

Atque bibo mulgens florem ipsnm lactis opimi. 
Congesiasque implet fiscellas caseus, unquam 
40 Nec defit, mediove aestu, vel mitibus horis 
Autnmni, summo tristis nec frigore brumae. 

Inflo etiam, ut nullus Cyclops heic inflat, avenas; 
Teque cano, Galatea, ipsum et me saepe, sub alta 
Stratus humo in gelida somni sine munere nocte. 

45 Vndenas servo cervas tibi ventre tumentes 

Iam gravido. His ursae catulos et quattuor addam. 
Pulcra veni Galatea, fetes haec omnia munus. 


Digitized by Google 


\ 


IDYLLIVM XI. Si 

Pulcra veni; glauci feriant sine litora fluctus. 

Nox agitur melius curvae hoc sub fornice rupis. 

5 o Hic virides lauri, procera hic fronde cupressi, 

Hic hederae, hic dulces vitis dat fusa racemos. 

Hic gelidus fons est , nemorosa e rupe nivalis 
Quem, dulcem ambrosia dulci magis, Aetna ministrat. 
Haec ubi sunt rapidum quis iam colat aequor et undas? 
55 Hirsutus tibi si videor nimis, en age ( querna 

Sunt mihi ligna domi, cinis est qui contegit ignem 
Altus inextinctum ) patiar mea membra cremari; 
Ipsam animam patiar, miser, ipsum hoc lumen aduri 
Vnum quod gesto, quo nil mihi carius uno est. 

60 Cur me non peperit chelas mea mater habentem? 

Fer medios irem fluctus, Calatea: fugacis 
Atque manum arriperem retinens. Tibi molle papaver 
Purpureis crepitans foliis, vel candida ferrem 
Lilia. Nam ferri nequeunt simul utraque; flos quod 
65 Aestate hic media, medio hic sed frigore surgit . 
Quod superest, discam liquidum mox nare per aequor, 
Siqnis forte rati veniet huc nauta; voluptas 
Vt norim quae sit salsas habitare per undas . 

Exi undis, Calatea; meos utque immemor ipse, 

70 Tu quoque sperne tuos fluitantia tecta penates; 
Lanigerumque gregem sectari et pascere mecum 
Ne pudeat, pudeat neu lac raulgere, nec acri 
Succo lenta novo miscere coagula lacte. 

Irascor matri; mater me perdidit una. 

70 Nil de me dixit blandum tibi, nostra videret 

Cura tamen assiduis tenuari corpora curis. 

Nunc ambosque pedes milii dicam ardere caputque. 
Sic ut ego crucior simul ut crucietur et ipsa. 

0 Cyclops, Cyclops, quo mens tibi devia fugit? 
80 Hinc abiens calathos molli si texere iunco 

Atque agnis teneras velles nunc stringere frondes, 
Consuleres melius tibi, plus et cordis haberes. 

Mulge ovium quod adest; longe quod fugit omitte. 
Invenies aliam, te si haec spernit, Galateam; 

85 Et forma fortasse magis praestante. Puellae 

Sunt aliae innuptae Siculis in montibus, et quas 
Nec torva haec facies, nec vox haec rustica laedit; 
Arridentque mihi, mecum et colludere gaudent. 
Quippe et ego videorque aliquis, nec spernor ubique. 

Sic facilem pavit canta Polyphemus amorem. 
Suavius et vixit quam si aurea dona dedisses. 

A I T E S. 


Venisti postquam lux tertia, tertia postquam 
Nox abiit: cupidis heu lux fert una senectam. 
Quam ver frigoribus, prunis quam dulcia poma 
Praestant, quam tenero est mater villosior agno, 

5 Effoetam quam vincit anum virguncula forma, 
Quam vitulo citior fugit hinnulus, anteit una 
Quam cunctas dulci cantu philomela volucres, 

’ Tam mihi nunc rediens tu gaudia magna tulisti. 

Cuius ego adventu properavi, fessus in aestu 
io Currit ut ad fagum rapido sub Sole viator. 

O utinam adspiret nobis amor aequus; utruraqne 
Seri etiam ut quondam certent cantare nepotes. 
Atque, fuere duo, dicant, par nobile, amici, 

Olim sanctus Amor parili quos lege revinxit, 
i5 Qui sancte coluere fidem, et data foedera nunquam 
Laesere innocui, semper socialia iura 
Servavere pii, certantes omnibus inter 
Se laeti officiis extremae ad fata senectae. 

Tunc aevum felix, tnne aurea saecla virorum 

ao Quippe fuere, pares quum mutuus ardor amicos, 

Cura eadem, alterno iunctos vincibat amore. 

Hoc utinam , o divum rex Iupiter, hoc mihi magni 
O utinam divi, contingat, sitque , ducenta 
Qui post secla olim tarde volventia, laetus 
a5 Nunciet boc clauso tenebris Acheronte sub imo. 

Yester adhuc celebratus amor sonat usque, nec aevo est 
Obrutus immemori, volitatque per ora virorum. 

Sed ventura tamen superi, queis cura, gubernent 
Vt placitum. Haud mendax ego te laudator, amice, 

3o Nunc celebro. Si quid laesisti forte sodalem. 

Continuo, laeso ne posset plaga nocere, 

Iuvisti duplo: laedi fuit utile: quidquid 
Detractum est, magno confestim foenore reddis. 

Nisaei cives, pubes Megaresia remis 
35 Tncluta, dii vobis faveant, sintque omnia laeta, 
Actaeum eximio colitis quod honore Dioclem , 

Eximie caros coluit quod vivus amicos . 

Iure virum cantant pueri, nimboque rosarum 
Vere novo tumulum spargunt, coetnque frequenti 
40 Soleinnes agitant lecto sub iudice ludos. 


. 


1 


Digitized by Google 


55 


IDYLLIYM XIII. 


HYLAS. 


Aligerum haud nobis tantum sua mater Amorem, 
Nicia, uti remur, peperit, nec pulcra putamus 
Primi pulcra, viri mortales, quos brevis aevi 
Terminus excipiet, quos et lux crastina fallit. 

5 Ille quoque indomitus duroque rigentior aere 
Amphitryoniades, dirum qui stare leonem 
Sustinuit contra, formosi captus amore 
Fertur Hylae, intonsam gestantis vertice flavo 
Caesariem. Vtque pater gnatum, sic moribus illum 
10 Artibus atque bonis informans cuncta docebat. 

Nec frustra: iam clarus Hylas, iatn magnus haberi 
Coeperat . Alcides operi noctesque diesque 
Instabat nusquam secedens, Phoebus Olympi 
Seu medium quateret, niveos Aurora iugales 
i5 Sive ageret Jovis ad sedem, spectare cubile 

Seu queruli inciperent pulli, quos praevia mater 
Voce vocans trabe de fumosa concutit alas. 

Scilicet ut cultus puer omni laude niteret 
Virque foret verus dignusque Alcide magistro. 

10 Interea Aesonides auratum vellus Iason 

Cum peteret, lectusque virum flos ipse per urbes 
Argolicas, manus heroum, contenderet una; 

Ipse etiam ditem patiens advenit Iolcon 
Filius Alcmenae Mideatidos heroinae. 
a5 Flavus Hylas habilem simul et conscendit in Argo; 
Cyaneas quae per medias intacta volatu 
Emicuit celeri, veluti Iovis ales, et altum 
Intulit in Phasin se concita, tempore ab illo 
Ante vagae steterunt stantque alto in gurgite cautes. 
3o Ergo ubi se Pleias ponto extulit , ultima prata 
Cum nivei pascunt agni, iam vere cadente 
Magnanimi heroes cnrvae per transtra carinae 
Consedere. Austri spirant; lux tertia rectam 
Hellespontiacas puppim devexit ad oras, 

35 Laeta Propontiacos in portus, arva Cianis 
Pinguia ubi presso findebant vomere tauri. 

Hic suspensa boum propter iuga vespere Sero 
Corpora curahaut; curvoque in litore molles 
(Apta toris aderant namque herbida prata struendis) 
40 Quisque toros certat struere, ac simul aggerit alte 
Butomiumque anceps et densa fronde cyperum. 
Flavus Hylas abiit puras e fontibus undas 
Ferret ut Alcidae et magnanimo Telamoni, 

(Hi soliti e mensa vesci socialiter una) 

45 Aeratam gestans urnam; nec multa moratus 
Aspicit en fontem depressa in valle, tegebant 
Quem variae ripis enatae humentibu» herbae. 

Clauca chelidonia et pulcre viridans adiantura 
Pubescensque apium et flexu mollis agrostis. 

So Fontis at in medio nymphae choreas ducebant, 
Insomnes nymphae, timidis agrestibus horror, 
Kunica, Malisque, tuens et dulce Nychea. 
lamque puer lymphis iugentem admoverat urnam, 
Festinusque haurire parabat. Protinus omnes 
55 (Vijus enim facie formosa incenderat omnes) 
Arripuere manu dextram: toto ruit ille 
Corpore caeruleam praeceps delapsus in undam ; 
Non secus ac rutilans caelo cum stella sereno 
Lapsa cadit pontum in medium; quam navita longe 
60 Conspiciens aliquis clamat: socii, arma levate 
Ocyus, incipient venti spirare secundi. 

Exceptum insidiis puro sub gurgite uymphae 
Solantur puerum blaudo sermone: morantem 
Alcides quaerit frustra, furiatus et arcum 
65 Corripit ac volucres, Maeotica tela, sagittas, 
Quamque manu clavam semper gestare solebat. 

Ter clamavit Hylam toto de gutture; vocem 
Ter puer accepit; ter reddidit: at levis unda 
E media Alcidae sonitus pervenit ad aures , 

70 Et positum iuxta longe tamen esse putabat . 

Ac velut ille iubam quatiens leo cum procul audit 
Hinuulei vocem densis in montibus, acer 
Exsilit, et praedam cursu vestigat anhelo: 

Sic densos inter sentes atque invia lustra 
76 Per nemorum Alcides puerum quaerebat, et imas 

Lustrabat rapido valles atque ardua cursu. 

Heu miseri quos versat Amor! vagus ille per altos 
Errabat montes saltusque. Oblitus Iason 
Exciderat menti. Ventis abitura secundis 
80 Stabat celsa Argo. Malo suspenderat altas 
Heroum manus antennas, et vela parabat 
Alcidem opperiens; vesano percitus ille 
Corda furore, pedes ibat quocunque ferebant. 
Caeca mente ruens incassum: nam gravis intra 
85 Ima Deus caeco laniabat pectora morsu. 

Sic formosus Hylas divorum coepit haberi 
In numero. Alcidem heroes dixere carinae 
Desertorem, abiens magnam quod liquerat Argo, 
89 Atque pedes Colchos et Phasidis attigit undam. 

CYNISCAE AMOR 

VEL 

THY ONICHVS: 

AESCHINES ET TIIYONICHVS. 


Aeschines 
Salve, o Thyoniche . 

Th yonich vs 

O mi Aeschina, tu quoque salve. 
Aeschines 

Tam serus! 

Thyonichvs 

Serus: verum istuc quid tua refert? 
Aeschin es 
Dura urgent me fata , Thyoniche . 

Thtonich vs 

Tam macer ergo; 
Multa et barba horret mento, squalletque capillus. 

5 Talis erat nuper qui venit Pythagoreus 

Huc pallens, nudusque pedes, et natus Athenis, i 

Vt perhibet, tostae cupidus, reor, ille farinae. 

Aeschines 

O bone, tu ludis; miserum formosa Cynisca 
Me laedit contra iusque et fas omne. Labascit 
io Mens tacite, unguem et abest mihi vis insania latum. 

Thyosichvs 

Talis tu scmper, chare Aescliina, mitis ad horam, 

Hein asper: verum narra quid denique factum. 

Aeschines 

Nuper ego ( Argivusque Apis, et Thessalus una 
Miles Cleunicus) potabam scilicet aede 
t5 In nostra: pullosque duos, foetumque suillum 
Lactentem apposui laetus: quadrima relevi 
Eybliua, ut a praelo beneolentia vina recenti. 

Nec bulbus deerat, gratum potantibus, ille '• 

Colchicus. Interea misceri vina, salutem 
ao Propinare datum cui velles nomine dicto. 

Clamantes alii potaut ut cuique voluntas. 

Illa nihil praesens praesenti. Irascor, et, heus tu 
Nil quidquam loqueris? Lupus est tibi visus? At illa: 

Euge placet sapiens dictum , perstrictaque inarsit 
a 5 Flammato fax ut succendi posset in ore. 

Est Lupus ille Labae vicini filius , ille 

Est Lupus, et iuvenis, procero et corpore pulcher. 

Huius vesano mulier flagrabat amore. 

Idque mihi quondam tenuis modo rumor ad aures 
3o Attulerat, sed nil quaesivi stultus, inanem 

Hanc mento gestans tam longo tempore barbam . 

Et iam finis erat potandi : dicere carmen 
Thessalico ritu cum Laryssaeus iniqua 
Mente meum laudare Lupum malus incipit; aure 
35 Accipiens cupida lacrymis rigat ora Cynisca. 

Et plorat veluti sexenni aetate puella; 

Illa sinu matris cupiens ulnisque foveri. 

Tunc ego, qua nosti me bile, Thyonice, pugnum 
Impegi iu malam, inde alium. Collegit at illa 
40 Peplum irata, forasque abiit. Mala pestis, abito 

Quo Iubet , atque alium quem vis tibi quaere, molestus 
Quando ego sum, largos cui fundas perfida fletus. 

Ac veluti nido quaesitas quae tulit escas, 

Inde volat latura aliam vaga rursus hirundo; 

45 Sic cita perque fores perque ostia, sede relicta, 
Aufugit illa pedes abiens quacumque ferebant. 

Et vetus est verbum: silvam bos fugit in altam. 
Vicenae luces, octoque, novemque , decemque, 
Vndeciroa haec, istis et menses quattuor adde; 

5o Cum sumus abiuncti, nec Thracum more comamve 
Aut barbam posui. Lupus illi est omnia; contra 
Nullus ego, nullo in numero, Megaresius inter 
Extremus cunctos, ullo nec dignus honore. 

Atque utinam hoc solvi possem vesanus amore, 

5 5 Omnia recte irent: nunc, mus, o amice, quod aiunt, 
Ore picent arripui . Diro medicina furori 
Ecqua sit ignoro. Simus, meus ille sodalis, 

Quein misere miserum torrebat nata Epichalci, 

Puppe vias abiit longas, mentemque recepit , 

60 Atque domum sanus rediit. Metibor et ipse 
Caerula, nec primus praestanti robore miles, 

Forte nec extremus aerata in classe futurus. 

Thyonichvs 

Quae cupis ista tibi fortunent, Aeschina, divi. 
Verum exire domo si vis, longe optima liber 
65 Miles apud magnum stipendia fert Ptolemaeum. 

Aeschines 

Cactera vir qualis Ptolemaeus ? 

Thyonichvs 

Liber ut ullum 

Nancisci haud possit meliorem, nec mage dignum 
Quem colat; eximie mitis, doctusque bonusque. 
Quem neque adulator fallit, nec fallit amicus, 

70 Munificus iustis precibus nihil abnuit unquam. 

Sed regem quaecumquc decent large omnia donat. 
Haec satis: haud opus est sciteris cuncta. Sagum si 
Ex humero potis es fortis demittere dextro, 
Scutatumque audes hostem pede nixus utroque 
Contra stare; hinc recta Aegyptum. Cana senectus 
Temporibus, tum deinde genis obrepit: oportet 
77 Dignum aliquid gessisse viro florentibus annis. 

SYRACYSIAE 

VEL 

ADONIA CELEBRANTES. 


GORGO, EVNOE, PRAXINOE, ANV5, 

HOSPES, VATES. 

Gorgo 

Praxinoe ne intus? 

Evnoe 

Gorgo, aequo serior; intus. / 

Praxinoe 

Mirum pol quod ades vel nunc. Ferto, Eunoa, sellam, 
Pulvinumque . 

Evnoe 

Probe iam cuncta parata. 

Praxinoe Sedeto. 

Gorgo 

0 tenues animae! Vix huc evadere salva, 

5 Praxinoe, potui: turba ingens: plena quadrigis 

Omnia, plena virum crepidas chlamydasque gerentum . 
Longa via; hae nostris longe absunt aedibus aedes. 

P R A X 1 N O E 

Hoc fatuus terrae extremis in finibus ille 
Antrum, non aedes legit, mala pestis, et usque 
io Mi adversans , vicina tibi ne scilicet essent. 

Go uc o 1 

Istaec parce tuo de coninge, cara Dione, 

Tusus ubi est. In te viden’ ut defixit ocellos? 

P R A X I N 0 E 

Fide, o Zopyrion; nil sum de patre locuta. 

G 0 R co 

Mecastor sentit puer. Est pulcro pater ore. 

Pr A XI no E 

i 5 Ille meus nuper (nuper nam dicere suevi 

Omnia) pro nitro et fuco sal attulit emptum: 

Longus homo, atque decem foede porrectus in ulnas. 
Gorgo 

Et meus ille itidem, argenti clades, Dioclidas 
Evulsos veteri e pera mihi nempe caninos, 
ao Vellera quinque, pilos emit , sordesque, laborem 

Atque merum , qui me cruciet . Verum indue , quaeso, 
Iaut tunicam, et peplum superiniice. Divitis aulam 
Ibimus in magnam Ptolemaei, pulcrum ut Adonin 
Spectemus; cui sacra parat nunc regia coniux . 

Pr AX i N OE 

20 Magna domo in magna sunt omnia: sed tamen illi, 

Qui nunquam vidit, tu visaque dictaque narra. 


Digitized by Google 


IDYLLIVM XV. 


CS 


Gorgo 

Tempus abire. Operum, lux omnis festa, solutis. 

P R ax in o E 

Eunoa, iam fer aquam . Cessatrix. Ferque lebetem, 
Et statue in medio. Lenta ut mollisque? cubare 
3o Nempe toro in molli feles vult. Ocyus, inquam, 
Affer aquam: primo hac opus. Aspice lenta 
Vt fert? da tamen: huc affunde. Heus prodiga, ne tara 
Large. Vae miserae! tunicam mihi, stulta, rigasti. 
Desine. Vti placitum diis est, sum denique lota. 

35 Clavis ubi? magnae elavem fer mi ocyus arcae. 

Gorgo 

Praxinoe, vestis quam te decet ista ? sinus ut 
Suspensi pulcre ? quanti nam constitit illa? 

Praxinoe 

Ne quaere. Argenti mina puri impensa vel una 
Vel duae: opus longum, duTO ut sim enecta labore. 
Gorgo 

40 Verum operae pretium constat. 

Praxinoe 

Fateor. Mihi peplum 

Eunoa et umbellam . Fac artus ambiat apte , 

Ac deceat. Non te ducam, mi dulcis ocelle 
Zopyrion . Nam larva foris, mordaxque caballus. 
Quantum vis plora: te fracto crure referri 
45 Nil opus est. Gorgo, quin imus? Tolle puellum 
Hinc, Phrygia, et secum interea collude. Catellam 
Hanc arcesse intro; et firmo claude ostia vecte. 

Dii, turbam ingentem! qui nam perrumpere possis 
Aut quando liocce malum? Formicis plura virorum 
So Corpora densautur, nec finis cernitur ullus, 

Nec numero omnigenum possis comprendere vulgus. 
Plurima sunt, Ptolemaee, tua incluta facta, beatus 
Ad superos abiit postquam pater. Omnia tuta: 
Insidias nusquam metuit fraudemque viator. 

55 Nusquam est qui Phario ludens de more protervis 
Excipiatque iocis malus, et male vexet euntem. 

Heu Gorgo, nobis quid fiet? equi prope regis, 
Regis equi veniunt. Miseram ne protere, miles. 
Rufus ut arrectum se sustulit ille! recede, 

60 Eunoa; sessorem leto dabit. O bene factum, 

Cauta domi puerum quod tuta in sede reliqui. 
Gorgo 

Parce metu iam, Praxinoe . Nos pone relictae, 
Fraeteriere illi . 

Praxinoe 

Mihi, Gorgo, mens redit. Anguem 
Semper ego a puera gelidum , tum dira frementem 
65 Semper equum timui: male me res utraque terret. 
Accelera: huc ingens populi, viden’ ? affluit unda. 
Gorgo 

Ex aula ne venis, mater! 

A N V S 

Nae , filia . 

Gorgo 


Gressus 

Num facilis intro est ? 

A N V s 

Conando, filia, fiunt 
Omnia: conando ceperunt Pergama Graii. 

Goico 

70 Fugit Anus, mera quae nobis oracla locuta est. 
Foemina nil nescit: Iunonem ut duxerit altus 
Iupiter id quoque non nescit. Verum adspice quanto 
Agmine, Praxinoe, circumstet limina vulgus. 

Pe axinoe 

Immenso. Dextram, Gorgo, mihi porrige; dextram, 
75 Eunoa, et Eutychidos cape sis, cape firmiter, usquam 
Nec patere avelli. Confertim intremus; adhaere, 
Eunoa. Me miseram! vestis mihi scissa. Beatura 
Sic faciat magnus te Iupiter, 0 bone, serva 
Hoc mihi sis peplum, serva, hospes. 

Hospes 

Trudor et ipse, 

80 Vt Cernis; verum servabo. 

Praxinoe 

Dii male turbae , 

More suum qui se trudunt. 

Hospes 

Iam parce timori 

0 mulier; salvi iam tandem evasimus. 

Praxinoe 


Hospes 

Care, etiam posthac salvum te Numina praestent 

Vsque. Probus quam vir! quam miti pectore! Nobis 
85 Eunoa sed premitur. Age vi perrumpe. Sumus iam 
Intra omnes, dixit qui sponsam excluserat olim. 

Gorgo 

Praxinoe, huc propius. Primum haec quam pulcra, tuere. 
Textilia: ut tenui filo! Quo ducta labore ! 

Cuncta equidem, credo, manibus perfecta Deorum. 
Praxinoe 

90 Magna Minerva! manus quaeuain illas texere ? quisnam 
Tam pulcris potuit pictor variare figuris? 

Yt stant? ut sese flectunt? ut viva moventur 
Corpora, non intexta! Homini solertia qnanta est! 

Ipse autem argento clarum pulvinar Adonis 
95 Quam pulcher premit ac mirandus! tempora subter 
Cui molles prima flavent lanugiue malae: 

Pulcher es, inque Orco Diis ipso carus Adonis. 

Hospes 

Ecquis erit finis? tandem garrire palumbes 
Desinite: 0 fantes diducto cuncta labello. 

Gorgo 

ico Tu quis, et unde? domi ancillis dicere praestat 
Ista tuis. Tua quid refert quam garrula simus 
Turba? Syracosiis num tu dominare? Sed audi 
Haec tamen: ex Ephyra sumus ortae ab origine prima , 
Magnanimus ceu Bellerophon. Mirare loquentes 
io5 Doriace? deceat nec Doras dorica lingua ? 

Praxinoe 

Dempto uno nobis nemo imperet. 0 bone, nec mi 

Ab* te alapas metuo, tua nec convicia curo V) . 
Gorgo 

Praxinoe, voci parce: cantabit Adonin 
Iam sapiens vates Argivae filia, magnum 
110 Olim quae Sperchio lugubri carmine vicit. 

Pulcrum aliquid promet: quo se parat, aspice, vultu. 
Vates 

Diva regens Golgos atque Idalium frondosum, 
Aeriasque Erycis rupes, Venus aurea, Adonin 
Cerne tibi qualem longe ex Acheronte profundo 
1 1 5 Mollipedes Ilorae duodeno mense reducunt: 

Horae, queis divos inter nil tardius extat. 

Sed tamen optatae veniunt, semperque bonorum 
Cum venere ferunt aliquid mortalibus aegris. 

Tu Cypri, ut perhibent, magnae tu magna Diones 
no Filia, sublatam longe a terris Berenicen 

Astra super, caeli suprema in parte locasti, 
Ambrosiae dulci perfundens pectora potu. 

Ergo, Diva, tuum, meriti non immemor, almae 
Arsinoe proles Berenicis incluta , pttlcrae 
ia 5 Par Helenae, donis nunc omnibus ornat Adonin. 
Arborei ante illum foetus, felicia poma, 

Quotquot ab extremis pendent fragrantia ramis. 

Horti etiam tenero viridantes germine, claudunt 
Argento e puro quos fulgiduli calathisci; 
i 3 o Atque onyche atque auro servata unguenta Syrorum. 


(*) Vide Muret. Var. Itet. lib. a. cap. ae. 

Foemineus rutilo quidquid labor efficit igni, 
Omnigenos miscens flores et adorea dona ; 

Et meile et liquido quae spargens condit olivo. 

Heic quaecuroque solo reptant, lieic aera pennis 
r 35 Quae liquidum fiudunt magnum per mane volucres. 
Molliter heic viridans timbracula texit anethum, 

Cui super involitant pueri, formosas Amorum 
Ille chorus: quales parvae ludunt philomelae, 
Exercentque leves per frondea tecta volatus. 

140 O aurum! o ebenum! gemina o magni Iovis ales, 
Vina Deo puerum qui misceat ungue ferentes! 
Purpurei o supra pendentia vela tapetes. 

Molles vel molli somno mage; victa fateri 
Quod neque Miletus nec iam Samos abnuat ipsa. 

145 Sic positus placida carpat sub nocte quietem 
Somno stratus Adonis; ubi processerit Eos, 

Rore novo dum rura madent, ad salsa feremus 
Aequora longa illum pompa , crinemque solutae 
Atque pedes tectae demissa veste, cavisque 
r 5 o Funereum in morem plangentes pectora palmis 
Flebimus, et querula dicemus carmina voce. 

Fortunate puer, soli cui contigit atram 
Tre redite viam toties, Ore.umque subire, 

.Atque iterum lucis dias emergere in auras. 
j '>3 Nullus iil lieroum potuit; non maior Atrides, 
llorrcudumve furens Ainx, nec primus bonore 
Bis denos inter gnatos Cisseidos Hector, 
bion Patroclus, Pyrrliusve redux post Pergama versa, 

Nou prisci heroes Lapithaeque et Deucalionea , 

160 N011 Pelopeiadae, non Argi prima Pelasgi. 

Salve, o Adoni, et ades venturum laetus in annum. 
Venisti felix, felix et, Adoni, redito. 

Gorco 

Praxinoe, o carmen sapiens! o edita fato 

Felici haec mulier tam doctaque suaviloquensqne ! 

16S Tempus at ire domum est. Impransus iam Dioclidas, 
Vt reor, absentem contra furit. Efferus esse 
Ventre solet vacuo: ieiuno occurrere noli . 
i 63 Salve, o Adoni, revise et rursum nos quoque salvos. 

CHAIIITES sive HIERON. 


IIoc Musae curant unum, curantque poetae, 
Ysque Deum laudes, laudes cantare virorum. 

Musae quippe Deos cantaut , nos corpore creti 
Mortali contra caninius mortalia seda. 

5 Quis tamen est hominum tot, quos Aurora sub aie 
Pulcra videt , nostras qui pandens ostia laetus 
Excipiat Chariias tecto; nec limine pellat, 

Atque domum spretas foede vacuasque remittat? 
Quae pedibus nudis vestigia pressa retrorsum 
10 Iratae relegunt, ac me, cassunique laborem 
Atque vias mocstae incusant. Dein rursus inani 
Se loculo condunt genibus caput acclinatae, 
Squallida ubi sedes miseris gelidique penates. 
Quisnam hodie grato carmen compensat amore? 
i5 Quem norim, nemo: propter benefacta probati 
Nemo cupit, meritae naucisci et praemia laudis. 
Omnes urit enim lucri vesana cupido. 

Quisque sinu dextram condens circumspicit ecqua 
Spes nummi ostendat sese; donare clienti 

ao Nec velit eroso quantum detersit ab aere. 

Sed genu, ait, propius quam tibiav Me mea pascat 
Res ipsum, faciant bene Diique Deaeque poetis. 
Aequa mente alium quisnam legat? Ynus Homerus 
Sufficiat cunctis. Vatum longe optimus ille 
a5 Est mihi, qui scripto pro carmiue nil feret a me. 
Heu, miseri, caecis defossum quid iuvat aurum 
Iu tenebris? non hic nummi sapientibus usus. 

Inde utenda tibi pars est, pars danda poetis; 

Partem aliam affines habeant carique propinqui, 

3o Notorumque ingens numerus, tum sacra per aras 
Assidue magnis faciendum pinguia divis. 

■ Cumque bonus veniet patriis de finibus hospes, 
Largus opum mensaeque adhibe, longumque morantem 
Fer tacitus, velit ipse sua dum sponte reverti. 

35 Musarum venerare pios ante omnia vates. 

Conditus ut Stygiis etiam laudere sub umbris. 

Nec gelidam oblitus plores Acherontis ad undam, 
Rusticus ut, duro callet cui dextra ligone, 

Pauperiem atque inopis plorat cum taedia vitae. 

40 Aedibus Antiochi in magnis et regis Alevae 
Menstrua praebebant multi demensa ministri, 

Et multi Scopadum vituli stabula alta petentes, 
Cornigerique boves mugitibus arva replebant: 

Et pecus innumerum viridi Cranonis in agro 
45 Pellebant pueri lautis ad septa Creondis. 

Nulla tamen de re, post fata extrema, supremo 
Postquam animam gemitu Stvgiae infudere cariuae, 

Nulla foret tanta de re iucuDda -voluptas; 

Nudatique opibus tuagnis per secula strati 
5 o Indecores umbras inter sine honore iacerent; 

Insignis cithara ni Ceius ille poeta 

Multa canens nomenque viris lucemque dedisset ; 

Quae manet ad seros longum et mansura nepotes. 
Fama et equos loquitur sacro e certamine quotquot 
55 Illis ornati merita rediere corona. 

Quis Lycios nosset proceres, quis pulcra comatos 
Priamidas, molli candentem et corpore Cycnum, 
Prisca virum si non cecinissent bella poetae? 

Nec, duo qui patiens per lustra erravit, Vlysses 
60 Tot varias inter gentes, et venit ad Orcum 

Vivus adhuc, fugitque manus Cyclopis et antrum', 
Ora virum per cuncta diu volitasset. Haberent 
Oblitum tenebrae te nunc, Eumaee subulce, 

Teque armenta boum foecunda, Philoetie, regi 
65 Curantem. Ipse bouus caeca sub nocte lateret 
Laertes genitor, cunctos ni carmine dio 
Iuvisset natus vir claros inter Ionas . 

Musa viris donat clarum per secula notneu; 

Rem patriam gnati absumunt post fata parentis. 

70 Sed labor est idem metiri ad litora fluctus 

Caeruleo quoscumque furens ciet aequore ventus, 

Aut unda impurum laterem purgare liquenti, 

Et flexisse auri quem cepit dira cupido. 

Haec quem pestis habet, valeat: sibi congerat aurum 
70 Semper multa parans, cupiens et plura paratis. 

At mihi mulorum prae quovis praestat, equorum 
Et numero, si laude puter, si dignus amore. 

Quaero aliquem interea,, possim quem gratus adire 
Cum Musis: via nam perplexaque duraque Musis 
Consilio incertis, ni magnus Iupiter adsit. 

Nondum etiam menses caelum, nec desiit annos 
Condere, luciferi volvent per signa iugales 
Saepe rotam. Nostro nascetur carmine tandem 
Cui sit opus: dium qui factis aequet Achillem , 

?i 3 Aut gerat, ad Phrygii ripam Simoentis et Ili 
Ad tumulum gessit quae vastis artubus Ainx . 

Iam Tyriis Lybiae postremo in calce colonis 
Occiduo sub Sole, atrae formidinis horror 
Membra quatit : iam densa manu quassantque fiementes 
90 Tela Syracosii, laevaeque aptare salignas 
Vmbonum crates certant , mediusque virorum 
It, veterum nulli heroum virtute secundus 
Aere nitens Hieron, cristaque insignis equina. 

O ut inani divum pater et Tritonia Pallas 
95 Persephoneque Ceresque parens Ephireia laetae 
Moenia magna, deum nullis non ditia donis, 

Quae colitis pulcrae prope flumina Lysimeliae; 
Trinacriis longe pnlsum de fiuibus hostem 
Per mare Sardoum rapiant mala fata; supersint 
joo Vt numero ex omni pauci, qui dira suorum 
Coniugibus Darrent, orbis et funera gnatis; 
Perculsaeque fero vesani turbine belli 
Incipia-nt florere suis iam civibus urbes: 

Arva coli, per lata greges pinguescere prata 
io5 Innumeri passi m balantes: nota gregatim 
Ire boves ad septa, gradum celerare viator 
Debeat ut lentus: curvo tum dente novales 
Proscindi, metuens pastorem rauca cicada 
Cum sonitum summas inter dat condita frondes, 
ito Interea tenues inducat aranea telas 

Arma super congesta: ferum procul exulet , ipso 
Aures nec laedat placidas iam nomine, bellum. 

Ast Hierona ferent certatim carmine vates 
Trans Scythici fines ponti, trans ditia regna, 
ri5 Struxit ubi ingentem pharetrata Semiramis urbem, 
Atque ausa est lento firmare bitumine muros. 

Vnus ego: haud alii desunt quoque, lumine gnatae 
Quos lovis adspiciunt placido; q\ieis omnibus una 
Cura sit haec: siculam cantu scriptisque Arethusam 
no Et populos celebrare armisque Hierona potentem. 

O Eteocleae Charites, divae Minyeum 

Quae Orchomenum, Thebis invisum nomen, amatis; 

Ipse domi, nemo si me vocet, usque manebo. 

k 

Sin erit ad se aliquis vatem qui arcessat amice, 
ia5 Ibo equidem fidens Alusis comitantibus, et vos 

Haud linquam. Nam quid pulcvum, quid amabile cuiquam 
Esse queat, Charites si desint? O mea mecum 
ra3 Numina formosae Charites sint tempus in omne. 

LAVDATIO PTOLEMAEI . 


Ab Iove principium sit carminis, in Iovc finis, 

Si iuvat, o Musae, primam caatare deorum; 

Sin homines cantare iuvat, Ptolemaeus oportet 
Carmine sit primus, medius, postremus in omni. 

5 Semideum genus heroes post fortia facta 
Ad sua sunt magnos nacti praeconia vates: 

Ipse meo tollam Ptolemaeum carmine ad astra ; 

Magni etiam docto clarescunt carmine divi. 

Lignator ceu quum nemorosam venit in Idam, 

10 Multa putans, dubitat qua parte exordia sumat; 

Sic ego, quid primum laudem? Nam copia laudum 
Sese ingens aperit, divum queis munere fulget. 

Ordiar a proavis. In cunctis ille gerendis 
Quantus erat Lagidas Ptolemaeus? ut acer ad omne 
i5 Consilium, cernens alios quaecumque latebant? 

Intulit hunc caelo diviim rex, caelitibus diis 
Et dedit esse parem . Iovis alta in sedibus aureis 
Structa viro domus est . Sedem tenet ille propinquam 
Carus Alexander, Persis grave numen, et auro 

ao Insignem gestans regali vertice vittam . 

Invictum contra Alciden adamante corusca 
E solido sella est ingens utrique locata. 

Qui sanctos inter celebrans convivia divos, 

Eximia gaudet magnorum gente nepotum ; 
a 5 Iupiter exemit queis tristi membra senecta, 

Atque dedit Superos perhiberi , et morte carentes 
Caelicolas , diam divino e semine prolem . 

Ambobus pater est Alcidae filius, ingens 
Alcides pater est ambobus; clarus utrique 
3o Desinit Alciden in magnum sanguinis ordo. 

Ergo deus lovis a coena cum forte rediret 
Plenus odorato divinum nectare pectus. 

Aurea tecta petens madidus notumque cubile , 

Huic magnum gestare arcum dedit atque pharetram, 
35 Tradidit huic duram nodoso robore clavain. 

Illi Hebes arma in thalamum divina tulere , - 
Et dulcem sedes proavum duxere sub altas . 

Illa quid eximie in coetu sapiens Berenice 
Foeinineo praestans cunctis, laus magna parentum! 
40 Hanc olim Cypris, pulcrae formosa Diones 

Nata, manu tetigit roulcens , omnesque per artus 
Divinum fudit formae caelestis honorem. 

Etgo nulla unquam tam fertur cara fuisse 
Nupta viro, prudens Berenice quam Ptolemaeo; 

45 Foenore quae magno magnum pensabat amorem. 
Scilicet his, aeque redamat quos uxor amantes, 
Njscitur et sobales, genitor cui fidere possit, 

Atque domum laetus tuto committere totairi . 

Illa sui contra sed quae non flagrat amore 
5 o Coniugis, externum curat, foecundaque partu 

Dat sobolem , absimili sed quae neget ore parentem. 
Cypri, Deas inter pulcherrima, tu Berenicen 
Dilexti vivam; per te, hinc digressa, nec Orci 
Sedem, nec piceas Acherontis venit ad undas; 

SS Ante sed horrendae quam tristia stagna paludis 
Cerneret, ac nigrum coenoso in gurgite nautam, 

In sedes raptam laetas, tua templa, tulisti. 

Atque coli tecum iussisti , diva, per aras. 

Ergo vocata bonos nunc illa adspirat amores, ■ 

60 Et cupido faciles curas largitur amanti. 

Nigra oculos Argiva bonum bello Diomeden, 

Incluta quo iactat Calydon se principe, Tydeo; 
Pulcra Thetis dextra spargentem vulnera Peleo, 

Diva homini, caeli sub lumina fudit Achillem. 

65 Bellipotens Ptolemaee, deum proles Berenice 
Candida te peperit Ptolemaeo bellipotenti . 

Eduxit puerum te Cos circumflua dias 
Excipiens gremio venientem lucis in oras. 

Namque ibi multa dolens Lucinam grata vocavit 
70 Antigones: facilis venit dea magna, vigorem 

Membra per et fudit praesens, curamque laboremque 
Abstulit: in lucem prodisti, pulcra, parenti 
Atque tuo similis: te Cos mirata profudit 
Tales laetifico gaudens de pectore voces. 

75 Salve, die puer, meque orna magnas, honore 

Caeruleam quanto Delum ornat Phoebus Apollo . 
Aequa fac Triopis silvosa vertice rupes, 

Et Dores vicina mihi gens laude ferantur . 

Aeque Rhenaeam coluit sic Phoebus Apollo. 

80 Talia Cos dixit. Summi Iovis armiger ales . 
Clangorem dedit aeria sub nube, faventis 
Ille Dei augurium praebens. Pater ipse verendum 
Regem etenim curat Saturnius: omnibus ille 
Et praestat rebus, placido quem lumine vidit 
35 Nascentem. Fors laeta virum comitatur ubique. 
Ac terris late, ponto late imperat: illum 
Ingentes terrarum orae, populique beatis 
Frugibus innumeri ditant; quas Iupiter auctat 
Atque alit effuso densis de nubibus imbri. 

90 Nulla sed Aegypto felix foecundaque tellus 

Plura humili gignit; pleno quum Nilus ab alveo 
Exiit, et mollis dissolvit gurgite glebas. 
Innumeras tenet ille urbes, ubi turba virorum 
Ingenio felix , omnesque exculta per artes. 

95 Tercentenae illi structae urbes nempe: tricenis 
Millibus adde tria, et bis ternas; omnibus istis 
Adde ter undenas; late quibus imperat unus 
Atque suo cunctas flectit nutu Ptolemaeus. 

Vni Arabes parent, paret Phoenicia tellus, 

100 Atque Syri, atque Afri, vicino et sole nigrantes 
Aethiopum populi, Lyciique, Caresque, marique 
Cyclades in medio. Celsis namque ille carinis 
Arva secat victor Neptunia. Caerula ponti 

Et tellus tini substat, fluviique sonantes. 
joS Illi equitum ingentes turmae peditumque sub armi* 
Vsque sonant claro fulgentes aere catervae. 

Reges ille opibus cunctos longe anteit; usque 
Tanta domum in magnam fluit undique copia rerum . 
Iuterea populi tranquilla pace fruuntur, 
lio Intentique operi curant sua quisque; nec ulli 
Aut pedites Nili piscoso flumine vecti 
Invadunt subito villas, turbantque tumultu; 

Aut puppi exsiliens miles citus, armaque vimque 
Infert, ac Phariis armenta abducit ab agris, 
x i 5 Talis in Aegypti vir latis insidet arvis ^ 
Flavicomus quatiens hastam pulcre Ptolemaeus. 

Qui patria, ut regem decet, omnia servat, et usque 
Ipse augens addit . Congestum nec tamen aurum 
Obruitur, completque iacens opulenta sine usu 
120 Tecta, ut opes longo sibi quas male parca labore 
Congerit, atque inopi servat formica senectae. 
Partem clara ferunt superum delubra , nec unquam 
Primitiae templis nec pinguia munera desunt: 
Magnanimi partem reges, nrbesque, bonique 
ia5 Accipiunt socii. Sacro in certamine Bacchi 

Nec prodit quisquam cantor, qui munus opimum 
Continuo dignumque sua non auferat arte. 

Musarum sacri Ptolemaeum pro benefactis 
Assidue celebrant vates. Quid pulchrius ulli, 
i3o Contingat rerum cui dives copia, ferri 

Quam laude, et claram nancisci carmine famam? 

Haec etiam Atridis manet una: (aggesta supellex 
Illa ingeDS, Yestes, aurumque, et regia gaza. 

Quam Priami retulere domoque opibusque potiti , 
i 35 Nescio ubi iu tenebris et caeca nocte sepulta 

Cuncta iacent ; superas nulli unde egressus in auras). 
Haec cineres et busta super fumantia patrum 
It victrix, levis atque pedum vestigia ponit. 

Condidit ille suis delubra parentibus , ambo 
140 Et statuit solido ex auro nitidoque elephanto 
Aegris auxilium mortalibus; extaque laetus 
Menstrua flagrantes incendit rite per aras , 

Ipse , bona et pariter coniux ; praestante beata 
Illa viro ante alias omnes et fratre: supremi 
145 Magna Iovis veluti coniux regina Deorum. 

Salve, rex Ptolemaee, pari mihi laude ferere 
Semideos inter: seri nec dicta nepotes 
148 Nostra, reor, spernent: virtutem tu ab Iove posce. 

IIELENAE EPITHAL AMIYM . 


Spartae olira flavi sede ia celsa Menelai 
Innuptae iuvenes hyacinthina serta gerentes 
Ad thalamum venere choro laetante recentem, 

Bis sex delectae prima de geme Lacaenae , 

5 Tyndaris Atridae qua tradita nocte minori est. 
Carmen idem cunctis, choreas iuncto pede cunctae 
Plaudebant: laeto sonuit domus alta hymenaeo. 

/ Fortunate, bonum tibi quisnam sternuit omen. 

Sponse , procos inter primos cum moenia Spartae 
10 Ingressus diae peteres connubia nymphae? 
Fortunate: socer factus tibi Iuppiter uni, 

Nata Iovis magni tibi coniux contigit uni; 

Vincit Achaiadas forma quae pulcrior omnes. 
Nascetur forma quiddam aequum caelitibus diis, 

J 5 Si matrem referet formoso filius ore. 

Sex decies quindenae aevo florente puellae 
Vngimur Eurotae prope flumina more virorum: 
Harum nulla Helenae possit collata probari. 

Nocte velut sacra primo sub vere decorum 

ao Flava caput ponti roseis attollit ab undis 
Exoriens Aurora; omni sic illa micabat 
E numero aequales inter pulcherrima; firmis 
Viribus illa omnes, procero et corpore praestans. 
Sulcus ut in culto procurrit maximus arvo, 
a 5 Snrgens pomifero celsa ut cupressus in horto, 

Thessalus ut sonipes currum fremit ante sonantem: 
Sic Lacedaemonias inter fuit illa puellas, 

Cunctis una decus, cunctis praestantior una. 

Nulla operum melior, lcmos implere quasillos, 

3o Ducere vel radio varium subtemen acuto, 
Daedaleaque manu partiri ac pingere telas. 

Nulla ciet docto citharam sic pollice, festo 
Et Triviam celebrat cantu magnamquc Minervam, 
Tyndaris ut blande flagranti dulcis ocello. 

35 Dia puella, domus posthac tibi cura, tuacque 
Prolis erit: nos mane novo de more petemus 
Et stadium et rapidi laetae certamina curstts, 
Carpentes prato in viridi beneolentia serta, 

Vsque tui memores, Ilelene, te saepe vocantes, 

40 Saepe vocant tenerae matrem ut balatibus agnae. 

Nos loto ex humili primae tibi rite coronam 
Vmbrosa in platano figemus, nos tibi primae 
Sub platano umbrosa stillabimus unguina; in udo 
Has Dorum et lingua scribemus cortice voces, 

45 Quas le^at aspiciens oculo properante viator. 

Arbor sacra Helenae sum: me venerare, viator. 
Salve, nympha, gener salve lovis inclyte. Prolem 

Latoua eximiam, sobolis Latona beatae 
Nutrix, det vobis; Cyptis , Dea Cypris amorem 
5o Det fidum; det opes divum rex Iuppiter, et rem, 
Quae maneat gnatis serisque nepotibus, amplam. 
Felices salvete ambo. Nox avocat alta 
Nos procul bine; somnus languentes urget ocellos. 
Mane novo, plumosa dabit per colla sonoros 
55 Gallus ubi cantus, buc prima luce reversae 
Certatim laeta dicemus carmina voce. 

57 Hymen o Hymenaee, Hymen gaude o Hymenaee. 

FAVORVM FVR. 


Furem olim, alveolis mei dum subducit, Amorem 
Laesit apis, fodiens digitos . Multa ille dolebat 
Turgidulus dextram, saliens, tundens pede terram. 
Tum Veneri ostendit cladem, questusque, volucris 
Tantula apis faceret quod vulnera tanta. Querenti 
Subiecit Venus arridens: Quid? nonne apibus tu 
7 Par es, tanta puer qui vulnera tantulus infers? 

r B VBVLCVS. 

Eunica irrisit male me quum pauca iocari , 

Atque meum vellem testari blandus amorem ; 

Et mihi, multa furens, fecit convicia. Quin tu 
Ocyus hinc aufers te, foede bubulce, tuasque 
5 Delicias? qualis facies! quam dulcia verba! 

Barbula quam te istaec mollis decet! ut coma scite 
Composita! labrum pallet; multoque perustae 
Sole manus nigrant: graveolenti et corpore squalles. 
I procul hinc tandem, ne sordibus inquiner istis. 

10 Sic ait, inque sinum ter despuit; atque pererrans 
Luminibus tacitis me summo $ vertice ad imos 
Torva pedes quiddam mussabat freta decore 
Illa suo ; risu et diducens labra protervo 
Ingenti spretum fastu derisit . At aestu 
lS Mi subito sanguis fervebat, praeque dolore 
Erubuere genae, rore ut rosa matutino 
Sparsa comam rutilans primo sub Sole rubescit . 

Illa abiit sese avertens: cor mi tumet ira 
Tam pulcrum quod me turpis muliercula risit . 
ao Dicite, pastores, mihi verum. Non ego pulcher? 
Anne aliquis mihi me Deus abstulit? an mihi forma, 
Quae fuit, ignaro tenues dilapsa per auras? 

Suave raeo quoddam nuper florebat in ore 
Nam decus; atque genas per molles perque nitentem 
2 5 Serpebat barbam, truncos ut fusa per altos 

llac se hedera atque illae flectit ludente corymbo. 
Fulcra coma atque apio similis nulli tempora circutn: 
Nigra supercilia; frons alta nitensque; venusti, 
Palladios possent oculos qui vincere, ocelli. 

3 o Labra mihi presso mage dulcia lacte; fluebat 
Vnde favis Hyblae vox dulcior: ulla nec aeque 
Res iucunda, mei quain cantus; seu mihi rectas. 

Seu placeat magis obliquas inflare cicutas; 

Fistula seu manibus, seu tibia sumpta canenti est . 

35 Montibus in nostris laudor, formosus et ipse 
Dicor, flos iuvenmn , nulli non dignus amari : 
Displicui urbanis idem; sprevere bubulcum. 

Bacchus at umbrosa pavit sub valle iuvencas: 

Et Phrygio formosa Venus risisse bubulco 
40 Atque simul montes egisse armenta per altos 
Dicitur: ipsum eadem i 11 silvis d i lex it Adonin, 

In silvis raptum flevit. Quid? nonne bubulcus 
Endymion? quem Luna, boves quuiu pasceret, alto 
Delabeus caelo Latmi sub rupe iacentein 
45 Visebat: rapto plorat Rhea moesta bubulco. 

Captus amore Deum fertur pater ipse bubulci. 

Sola sed irrisit sprevitque Eunica bubulcum ; 

Digna, Venus cedat cui pulcra , et Luna, Deorum 
Et mater Cybele, divtiin et rex Iupiter ipse. 

Parce, Venus, plorare tuum mediasque per urbes 
Si Perque agros passim (fuit ille bubulcus) Adonin. 

ASPIIALION, IIOSPES. 

IIospes 

L auperies, Diophante, artes ciet una, laborem 
Vna docet : nec enim longo indulgere sopori 
Cura inopem sinit alta virum; sed dulcia somni 
Dona ubi gustarit prima sub nocte, quietum 
5 Sollicitat, morsuque animum pervellit acuto. 

Forte senes duo, squamigerum per litora nota 
Venari genus assneti , de more cubabant 
Strati corpora fessa simul vili super alga, 

Textilis exiguo tuguri sub culmine, ad ipsum 
jo Acclines textum ramorum, et frondea septa. 

Intorti funes, algosum rete, sagena, 

- Et laquei, nassaeque, et viminei calathisci, 
Pellisque, et fulta exiguis antiqua tigillis 
Cymba. Caput subter stramen breve, tritaque vestis, 
i5 Tritus et ipse usu, vili de pelle, galerus: 

Omnis erant haec nempe illis censusque laborque. 
Non ollamve, canemve habuere: ea copia insto 
Alaior visa etenim piscantibus. Vna torique 
Pauperies vitaeque comes: vestigia nusquam 

20 Vlla virum, aut vicina domus; sed limen ad ipsum 
Late diffusi fluctus salis eludebant. 

Nondum etiam bigas flectebat candida luna 
Trans medium provecta orbem; piscator uterque 
Excitus est operis studio, placidumque soporem 
a5 Expulit ex oculis; tum fari haec incipit alter. 

Asphalion 

Mentitur quicumque, dies quum Iuppiter auget, 
Arctari dicit noctes, fierique minores: 

Tot numero innumero vidi iam somnia, necdum est 
Aurora. An fallor ?quid monstri hoc? quae mora nocti? 
Hospes 

3o Asphalion, pulcrae aestatis ne tempora culpa. 

Non haec tarda meat temere nox; cura quietem 
Sed turbans tardamque facit longamque videri . 
Asphalion 

Dic mihi, coniectas tu somnia? somnia vidi 
Nam bona; nec te, hospes, celarim: stat mea, captos 
35 Partior ut pisces, partiri somnia tecutn. 

Mente vales acri: scrutari et pandere visa 
Optimus est, intus quem mens docet ipsa magistra. 
Otia nec desunt sermoni accommoda . Nara quid 
Heic facias foliis male fultus litore in udo, 

40 Et vigil hirsutis in frondibus, et sine lychno? 
Lychuus enim semper succo praepinguis olivi 
Pascitur, ut perhibent , Prytaneo in divite. 

Hospes 

Narra. 

Asphalion 

Fessum operis primo quum coepit vespere somnus, 

Nec dape corpus erat multa grave ; nam breve quiddam , 

43 Vt nosti, parce parci gustavimus ambo; 

Me mihi sum visus piscantem cernere scabro 
In scopulo; piscesque sedens speculabar, et escam 
Fallacem quatiens demisi in arundine longa. 

Grandior appetiit quam piscis: nam sibi cernit 
5o Praesentem in somnis offam canis, ast ego pisces. 

Ille 'quidem haerebatque hamo, tepidoque fluebat 
Sanguine: mi curvata manus agitabat arundo, 

Concutiens motu tremulo. Certaminis ergo 
Res fuit haud parvi; ferro reiiuere pusillo 
55 Et trahere ingentem. Subiit quoque vulnus; et: heus tu, 
Men’, inquam, feries? ego te feriam male! iamque 
Luctando fessum arripui. Sic omne peractura 
Est opus. Ecce autem video, mirabile monstrum. 

Piscem auro e solido. Subitus circumstetit horror 
6c Attonitum, an forte patri sacer Ennosigaeo 
Piscis, deliciumve foret flavae Amphitrites . 

Inde hamum eduxi paullatim cautus, ab auro 
Ne quid decideret, ferrove haeresceret unco; 

Et lino implicui, traxique ad litora victor. 

65 Hic, praeda exsultans, iuravi , caerula numquam 
Tacturum, in terra felicem aurique potentem. 

Sic sopor est pulsus. Cura haec disquire sagaci 
Visa, hospes. Metuo inratus fallere divos. 

Hospes 

Ne metuas: nec enim iurasti, nec tibi piscis 
70 Aureus est umquam captusve aut visus. Inanes 
Nocte volant rerum, veluti mendacia, formae. 
Illa tamen vigilans loca si scrutabere, somni 
Spe ducto obtigerit fors piscis carnens, inter 
74 A urea, dura fames, ne te iam somnia perdat. 

DIOSCVRI sev GEMINI. 

AMYCVS, POLLVX . 

\ 

B. Z. 


Amycvs 

"Vos canimus, nati Ledae magnique Tonantis 
Castor, et insignis pugilum in certamine Pollux 
Brachia taurinis semper circumdate loris. 

Vos canimus bis terque satos Iove , mascula proles 
5 Nymphae Thestiados, fratres duo lumina Spartae, 
Auxiliumque viris extrema in clade ferentes. 
Turbatis et equis per foedos sanguine campos, 

Et ratibus , quae caelo ortumque obitumque timentes 
Astrorum validis iactantur in aequore ventis; 

10 Quum magnam a puppi tollentes flamine molem, 

Aut etiam a prora, aut unde est sua cuique voluntas, 
In navim insiliunt, et utrinque labantia transtra 
Concutiunt: fracto disrupta arma omnia pendent 
Cum velo; sequitur sub noctem maximus imber 
i5 Praecipitans caelo; ac fremitu sonat aequoris unda 

Ventorum et furiis, lapidosa et grandine pulsa. 

Vos tamen e fundoque rates attollitis imo, 
Retrahitisque ipsos nautas e faucibus Orci. 

Tum venti posuere: maris placida unda residit, 
ao Atque aliae fugere alio per inania nubes, 

Apparentque ursae reduces, atque inter asellos 
Sublucens praesepe viris laeta omnia spondet. 

O dilecti ambo, faciles mortalibus ambo, 

Vos et equis citharaquc et caestu et carmine clari. 
a5 Castoris, an laudes dicam Pollucis? utrumque 
Laudibus extollam; Pollux tamen ante canatur. 

Iam concurrentes scopulos, atque horrida Ponti 
Ostia nimbiferi fugiens superaverat Argo, 
Bebryciasque, ferens Divum genus, attigit oras. 

3o Nec mora: Iasoniae conferti navis utroque 
Ex latere heroes descendunt pontibus altis, 
Egressique toros sternunt per. litora , et igni 
Aptandos instant manibus versare lebetas. 

At procul a sociis abiere per avia soli 
2 5 Castor equis gaudens, et fusco lumine Pollux, 
Immeusaroque nigro spectantes vertice sylvam 
Invenere cavo praeruptae rupis in antro 
Dulcis aquae fontem irriguum, quem subter ab ima 
Tellure exiliunt alii vena ubere rivi 
40 Argento et peliucenti assimiles crystallo: 

Populeae circum frondes, piuusque virescuut, 

Et platani steriles, et coniferae cyparissi, 

Atque ministrantes laetum per prata laborem 

Melligeris apibus quotquot nascuntur odori 
4 S Vere sub extremo flores. Heic aetheris axe 
Sub nudo immanis vir sedem fixerat, ore 
Terribilis; fractae duris cui caestibus aures, 
Convexumque tumet pectus , spatiosaque terga 
Obsita nigranti ferrugine, qualia magni 
5o Pulsibus ostentant durati ex aere colossi. 

Summo autem ex humero praestant robusta lacertis 
Brachia nodosis, teretes ceu saepe videmus 
Stare alveo in sicco lapides, torrentibus amuis 
Quos vexit violentus aquis, longumque revolvit . 

55 Tum collum dorsumque infra villosa leonis 
Pellis obit, nexuque pedum suspensa tenetur. 

Iluic pugilum victor Pollux ita fatus ab ore: 

POILVX 

Quisquis es, o salve: quae gens has incolit oras? 

, A M V C V s 

Ora ignota videns qui salvus degere possim ? 

Poll vx 

60 Fide: nec iniustos, nec iniquo e sanguine dices. 

Amtcvs 

/ 

Fido equidem: neque enim hoc abs te mihi discere cura. 

P 0 ll v x 

Efferus es, praecepsque furis, nimiumque superbis. 

A m x c v s 

Talis sura, qualem cernis: non haec tua tellus. 

Poll v x 

Nostra in tecta veni, donisque oneratus abibis. 

A M Y C V S 

65 Nec des ulla milii, nec tu hinc tibi munera speres. 

Po i l v x 

Anne sitim hoc etiam prohibes extinguere fonte? 

A M Y c v s 

Experiere, sitis si torqueat arida labra. 

Po X. L V X 

Argento, pretione alio dabis inde rogatus? 

A m yc v s 

Tolle manus solum contra tu solus , et acer 
70 Sta pugil adverso figens pede crura, oculosque 
Arduus intcudens non astu parce, nec arti. 

Pol t v x 

Quisnam est , quem contra caestusque et brachia tollam ? 
A M y c v s 

Heic prope cernis: eum haud vilem certamine nosces. 
Po l L v x 

Anne etiam pretium, pro qno certabimus ambo? 

A M Y C v 8 

75 Ipse tuus, tu noster eris, si vincere detur. 

Pollvx 

Tales sunt pugnae cristata fronte volucram. 

A M Y C v s 

Sive avibus mavis, seu forte leonibus esse 
Assimiles, nobis haec durae praemia pugnae. 

Haec Amycus; raucaeque inflans curvamina conchae 
80 Insonuit: fusis semper per colla capillis 

Ad sonitum Bebryces platani venere sub umbram . 

Nec minus heroas celerans vocat ocyus omnes 
Peliaca e navi Castor dux inclytus armis. 

Illi autem , postquam taurinis fortia vitaclis 
85 Brachia cinxerunt, se circum et lora plicarunt, 

In medio coeunt spirantes mutua fata. 

Heic labor ingenti nisu premit acer utrumque, 

Quis rutili accipiat post tergum spicula solis, 
Aversamque tegat faciem? tu corpore maguum 
90 Arte virum Pollux praevenis; et ictus acuto 
Contra Amyci totus fulgebat lumine vultus. 

Ille furens animi non se tenet, altaque ad ictum 
Brachia protendit veniens, cui summa ruenti 
Tyndarides ferit ora manu. Verum acrior ipse 
y5 Quam prius ad pugnam se suscitat, et super instat 
Incumbens, iam iam vasto ceu pondere terrae 
Adlidat: laeto Bebryces clamore sequuntur. 

Parte alia heroes Pollucem hortantur , et nitro 
Dant animos , pavidi , ne scilicet obruat illum 
100 Vir Tityo assimilis campo congressus in arcto. 

Tum vero ingemiuans et laeva et vulnera dextra 
llinc atque hinc raptim natus Iove versat , agitque 
Praecipitem validam Neptuni e sanguine prolem. 
Ebrius ille autem plagis, crassumque cruorem 
io5 Ore vomens stabat: superas it clamor ad auras 
' Heroum circum malas circum ora videntum 

Vlcera dira, oculosque tumenti in fronte minores. 
Fessum incendebat vanis assultibus heros 
Vndique proturbans; mox toto ut corpore sensit 

7 

iio Deficeret immani nares super irruit ictu, 

Ac totam avulsit frontem tenus ossibus: ille 
Saucius in viridi iacuit resupinus arena. 

Heic tamen exoritur, postquam tellure levavit 
Sese Amycus, rursum pugna aspera; namque furentes 
Ii5 Caestibus indomitis alterna in damna feruntur. 

Irrita sed contra iactabat brachia pectus 
Cervicemque extra Bebrycum dux; victor at alte 
Foedabat Pollux indigno vulnere malas . 

Iamque labant collapsi artus sudore, viroque est 
rao Parvus ab ingenti factus: viget ille laborem 

Vsque ferens melior membris, meliorque colore. 

Qua tandem hoc monstrum natus love straverit arte , 
Dic, Dea; nosti etenim: tantum ipse interpres ab ore 
Expediam, velut alma iubes , placitumque volenti est. 
ia5 Ille aliquod cupiens memorabile prodere factum 
Implicuit laeva laevam Pollucis, ab ictu 
Declinans longe obliquus; subit inde, manumque 
E latere attollens dextro, lateri arduus instat. 

Fors et Amyclaeum laesisset vulnere regem, 
i3o Ni caput avertens exisset, et insuper acri 

Fregisset dextra tempusque humerumque sinistrum. 
Continuo diffusus hianti e tempore sanguis 
Emicuit ; magno crepueTunt murmure dentes . 

Tum magis atque magis pugnorum grandine malas 
1 3 5 Vulnerat, ingeminans ictus, dum contudit ora, 

Ora ambasque genas: quo saevo turbine stratus 
Concidit exanimis, palmamque extendit utramque 

Detrectans pugnam iam letho proximus heros . 

Tu nihil indignum , victor fortissime Pollux , 

140 Contra ausus: spectans ille autem ad caerula ponti, 
Neptunumque vocans patrem, iuravit, ab illo 
Hospitibus numquam fore sese tempore durum . 

Hae sat Polluci laudes: te nunc ego dicam, 

Castor equum domitor, thorace insignis et hasta. 

1 q .5 Tyndaridae fratres binas abducere raptas 
Leucippi instabant gnatas : Aphareo patre nati 

Hos propere gemini fratres, queis utraque pacta, 

* 

Pone sequebantur, Lynceus, et maximus Idas . 

Vt vero sublime Apharei tetigere sepulcrum, 

1S0 Desiliere ad pugnam altis e curribus omues 
Armati iaculis, protecti et corpora scutis . 

Tum subito galea Lynceus exclamat ab alta: 

Quis furor armorum? quae mens tam dira puellas 
Non vestras propter saevire, et stringere ferrum, 
i 55 O miseri? nobis longe ante prioribus istas 
Pollicitus pater est; nobis connubia pacta 
Firmavit magna testatus Numina voce. 

Vos aliena tori nunc foede in iura ruentes, 
Raptantesque unde unde boves armentaque equorum 
160 Divitiasque alias, animum pervertere nostis 
Leucippi, et nostros donis furari hymenaeos. 

Certe ego sum, quamvis haud suetus plurima fari , 
Haec eadem vobis ambobus saepe loquutus: 

' Indignum est tantos heroas ducere, amici, 

1 6 5 Vxores, pacto iam sunt queis foedere sponsi. 

Est ingens et Sparta, ingens atque Elis equestris, 

Arcadia est ovibus foecunda, et Achaica tellus, 

Messeneque, Argosque, atque omnis Sisyphis acta: 

Innumerae patriis innuptae iu sedibus illic 
170 Nec forma indecores florent nec tnente puellae. 

Ex illis virgo vobis quaecumque petatur 
Cedet digna: bonis quis enim socer esse recuset? 

Heroes vos autem omnes excellitis inter, 

Et vestri patres, patriusque ab origine sanguis. 

175 Quare agite, ac laetum sinite hoc procedere nobis 
Coniugium: vobis aliud curabimus una. 

Haec ego dicebam : rapidi sed dicta per undas 
Diripuere noti, nec gratia verba sequuta est; 

Namque estis duri atque immites . Nunc quoque tandem 
180 Parete o moniti; noster patruelis uterque es. 

Quod si animus gliscit pugnare, et sanguine oportet 
i Consertaque odium ancipiti decernere pugna, 

Idas, et consanguineus, vis raartia , Pollux 
Spectantes cessent; soli pugnabimus armis 
i 85 Castor egoque una, florenti aetate minores. 

Sic nostris et luctus erit genitoribus asper 
Iste minus, tristique unum sat funus in una 
Triste domo: sociis reliqni solatia vivant, 

Extinctumque loco potiantur sponsi hymenaeis. 

190 Praestat clade levi magnam componere litem. 

Dixit; nec facturus erat Deus irrita verba. 

Nam qui praestabant annis, e fortibus arma 
Deponunt humeris, terraque infixa reclinant. 

At clypei summo Lynceus hastile sub oibe 
I C)Tj Fulmineum quassat, paribusque it Castor in annis 
Iu medium: nutant utrique in vertice cristae. 

Ac primum congressi infestas eminus hastas 
Direxere, alter nudatam sicubi partem 
Corpore in alterius videat: sine vulnere cuspis 
aoo Vtraque dissiluit, clypcoque infracta repulsa est. 

Illi autem propius strictis mucronibus instant, 

In caedemque ruunt: requies fit nulla pericli. 

Multa-super clypeum Castor galeamque comantem 
Vulnera dat; multa et Lynceus non seguis ad ictus, 
ao5 Atque acies ferri cristas micat inter aliena. 

Illius et saevo subeuntis poplite Castor 
Ense metit dextram, cedens pede: saucius ipse 
Abiicit extemplo ferrum, cursuque citato 
Ad tumulum praeceps fertur genitoris, ubi Idas 
aio Cognatae adclinis spectabat praelia pugnae. 

Sed melior cursu per et ilia traiicit ensem 
Perque uterum Castor, dissectaque viscera ferro 
Intus agens spargit: subito cadit ille volutus 
Ad terram, durusque oculos sopor urget inertes, 
ai 5 Nec tamen e gnatis miseranda in sede paterna 
Laocoossa alium reducem ad connubia vidit. 

Namque columnam, ingens Apharei quae membra tegebat, 
Avulsam e tumulo dum vult Messenius Idas' 

Caedis in auctorem fraterrihe emittere, portans 
330 Iuppiter auxilium manibusque e marmore molem 
Excutit, atque ipsum flammato fulmine sternit. 

'Vsque adeo cum Tyndaridis contendere durum; 
Sunt ipsi fortes, forti et genitore creati. 

Salvete, o Ledae gnati; decus addite nostris 
axS Aeternamque hymnis famam- Cari usque poetae 
Tyndaridis, Helenaeque , altisque heroibus alta 
Pergama qui exciderunt, flavo socia arma ferentes 
Atridae. 'Vobis, o reges, Chtus honorem 
Iam pepern magnum vates , Priameia dulci 
a3o Moenia concelebrans cantu , navesque Pelasgas, 
Iliacasque acies, pugnantum et Achillea turrim. 
"Vobis ipse etiam Musarum haec suave canentum, 
Qualia dant Divae, quorum et mihi copia parta , 
a3 4 . Dona fero: melius nullum Diis carmine donum est 

V ir facilis nimio succendi pectus amore 
Saevam olim tota dilexic mente puellam, 

Gonnubium sperare ausus taedasque iugales. 

Illa procum formosa genas, at ferrea mores 
5 Oderat; immiti mansuescere nescia corde: 

Nescia quid sit Amor; quam diro saeviat arcu, 
Spicula quam certo letalia dirigat ictu . 

Effera nil unquam fecit, nil dixit amanti 
Vnde foret parvum curae fletusque levamen . 
o Non roseam explicuit frontem , non gaudia laeto 
Testata est risu, non blande lumina flexit. 

Sed fera venantem spectat quo bellua vultu, 

Illa procum semper metuens et semper acerba 
Spectabat: durumque loquens dirumque minaci 
5 Torva tuens oculo, bili et suffusa colore 
Pallentem amisso faciem , spirabat ab ore 
Atrocemque iram saevum et truculenta furorem. 
Pulcra tamen vel sic miserum stimulabat amantem 
Guram acuens magis atque magis; dum fracta doloris 

ao Mole gravi mens est: longam nec pertulit ultra 
Aerumnam; victusque antmt fletuque profuso 
Ora madens, venit tectum ad crudele: trementi 
Limina tuin labro tetigit; dcin talibus infit: 

Saeva puella, ferae stirps immansueta leaenae, 
a5 Saxea; quam colui stultus, quam stultus amavi 
Immeritam; huc veni tibi portans, impia, munus 
Extremum; haec vincla meo quae nectere collo 
Ipse paro: nolo iam te ultra laedere; nolo 
Esse gravis posthac iratae; sed feror illuc 
3o Damnasti quo me, ducit quo tristis amantes, 

Vt perhibent, callis, longique medela doloris 
Omnes una manet securae ad flumina Lethes. 

Quae si tota bibam, tamen hanc extinguere flammam 
Ilaud sperem, teque oblita dimittere mente. 

35 Vestibulum interea iubeo limenque valere, 

Nympha, tuum: ipse abeo : tibi quid formaeque futurum 
Isti, non mendax augur praedicere possum. 

Pulcra rosa est, collapsa brevi sed tempore marcet, 

Et viola pulcra est, nuper sed nata senescit. 

40 Candida sunt, prostrata solo sed lilia languent. , 

Candida nix etiam, manibus sed pressa liquescit. 

Fotma puellaris pulcra est, sed futilis annos 
Ferre nequit, celeriqne levis dilabitur aevo. i 

Et tibi mox tempus veniet quum spreta dolere 
45 Et fastunt incipias iuvenum et lastidia ferre. 

- Nunc precor extremum hoc misero da munus amanti. 

Pendentem in foribus quum me conspexeris hisce 

) 

Egrediens, gelidum ne transi ferrea corpus; 

Sed paullum consiste; aliquot nec fundere iuxta 
5o Lacrimulas pigeat, laqueoque exsolvere collum; 
Iniectaque super contectum veste cadaver 
Affari extremum, tristi et perfundere fletu. 

Parce metu : quamvis mutata mente loquare 
Mite aliquid, fletuque tuum testere dolorem, 

55 Non erit ut superas veniam redivivus in auras. 

Inde solo una meque meos et contege amores; 

Atque abiens dic ter gemebunda; Iaces miser. Adde, 
Si placet, hoc etiam: Periit mihi fidus amator. 
Linquo etiam hoc tumulo possis quod scribere carmen; 
60 Hunc Amor occidit: noli hac transire, viator: 

Siste gradum; atque feram coluit , dic, iste puellam. 
Sic ait: et toto connixus corpore saxum 
Ingens ad medium subrexit limen; ab alto v 

Informis leti nodum et suspendit , et intro 
65 Inseruit collum, saxum et pede reppulit; atque 
Frigidus inflexa foede cervice pependit . 

Illa domo egredieris, foribus mirata reclusis 
Spectaclum infelix, alto de limine corpus 
Exanimum pendens; durum nec ferrea pectns 
70 Molliit , extinctum se propter caede recenti 
Nec flevit; vestemqne incestans triste cadaver 
Contigit e foribus dum prodit . Nec mora gressu 
Inde cito fugit , patriae certamina luctae 
Nota petens: puro et contractam abolere lavacro 
75 Festinans labem . Numen quod laeserat illic 

Nacta sed est. Labrum supra lymphasque Cupido 
Marmoreus stabat; pila qui pronus ab alta 
Desiluit, dirumque caput collisit: at undam 
Purpureus tinxit sanguis: vox reddita ab imo est. 
Gaude quisquis amas: noxam luit impia amantem 
81 Quae sprevit; sceleri poenam Deus irrogat aequam. 

B. Z. 

Alcmene Mideatis ut aevi mense vigentem 
In decimo Alciden, atque una nocte minorem 
Iphiclum lavit; saturatos nectare lactis 
Imposuit scuto, quod quondam insigne superbum 
i' Amphitryo retulit Pterela in certamine caeso. 
Hinc eadem mulcens puerorum colja superne , 

0 nati, dormite, inquit; sopor almus utrumque 
Excipiat. Vos, o gemini, fortissima fratres 
Germina, felices mea vita o carpite somnum, 

0 Carpite, et auroram felices visite rursum. 

Sic effata ingens scutum concussit: at illos 
Texit blanda quies. Mox vero ut Oriona iuxta 
Tendentem latos humeros se Parrhasis ursa 
"Vertit ad occasum media iam nocte, dracones 
Caeruleis geminos horrentes corpora squamis, 
Monstra infanda, malum luno meditata sub ipsa 
Limina tectorum, sttrgunt ubi cardine postes, 



r 


108 THEOCRITI 

Immisit, iussitque minans discerpere parvum 
Alcideu. Illi sinuantes caerula in orbem 
ao Terga solo, cupidos expleri sanguine ventres 1 

"Volvebant ambo: dirus micat ignis euutum 
Ex oculis, atque ora vomunt lethale ventuum. 

Iamque ubi lambentes linguis vibrantibus ora 
Adstiterunt pueros luxta, sopor 1 licet ambos 
a 5 Liquit, et ingenti (Iove cuncta vidente) refulsit 
Luce domus, tollit clamorem Iphiclus, ut atra 
Alonstra super scutum vidit, dentesque minantum 
Horrificos, ardensque fugae mollissima calce 
Tegmina disiecit. Contra autem adversus utrumque 
3 o Corripuit manibus, nodoque innexuit arcto 
Alcides fera colla premens, ubi clausa venena 
Noxia stant colubris, quae Divi odere vel ipsi. 

Illi autem magnis torquentes corpora spiris 
Circumdant puerum crescentem tempore tardo, 

3 5 Lactantemque , suae nec suetum spargere fletus 
In gremio nutricis. Vt autem fessa labore 
Terga gravi frustra sensere, ingentia rursus 
Vincula solverunt, laxis e corpore spiris, 

Nequicquam validos conati evadere nexus. 

40 Audiit Alcmene clamorem, atque excita prima, 

Surge, ait, Amphitryo, trepidam metus occupat ingens: 

Surge age, nec soleas pedibus supponere cures. 

Clamantemne audis natorum aetate minorem, 

Atque intempesta nonne omnia nocte per aedes 
4-5 Collucere vides, quin aurea fulgeat Eos? 

Certe aliquid, vir care, domi haec portenta minantur. 
Dixerat: ille toro surgit, dictoque monentis 
Paret, et ardentem sese convertit ad ensem, 

Olli qui thalamo fixus pendebat ad ipsum 
5o Vsque caput: laeva capit apto cingula loro, 

Ac dextra tollit vaginam e loto opus ingens . 

Interea rursum caligine inhorruit atra 
Parietibus latis thalamus, famulosque vocavit 
Amphitryo iucundum efflantes ore soporem. 

55 Ferte focis ignem , famulantum o fida meorum 
Pectora, ferte cito correptum, et pandite firma 
Limina: surge, operum patiens captiva iuventus. 
Haec ille; et famuli lychnis ardentibus adsunt, 
Continuoque impleta domus properantibus omnis; 

60 Atque iidem, Alciden videre ut colla draconum 
Angentem teneris manibus nodoque tenaci 
Stringentem, trepidi clamarunt. Ille prehensos 
Ostentat colubros genitori , atque exilit ardens 
Laetitia puerili, extinctaque monstra retorquens 
65 Ipsius ante pedes iecit genitoris amati. 

Laeta metu exanimum gremio complexa recepit 
Alcmena Iphiclum: villoso in tegmine contra 
Amphitryo Alciden posuit, tlialamumque petivit 
Dulcia iucundi capturus' munera somni. 

70 Iam volucrum cantu pars ultima noctis abibat 
Pulsa procul veniente die, quum sedula vatem 
Tiresian semper vera omnia voce profantem 
Exciit Alcmene, natique recentia facta 

Expediit, iussitque ferant quid talia monstra 
■»5 Dicere: nec Divum si quid mens laeva minatur, 

Me veritus celes, neque enim mortalia corda, 

Quod miseris nerunt Parcarum stamina, possunt 
Effugere, Everida, inquit: tibi , maxime vatum , 

Haud ignota loquor. Sic fata ubi regia coniux, 

80 Ille refert: fide, o mulier clarissima prole 

Magnanimi sanguis Persei: per lumen ademptum 
Hoc ego dulce meum iuro tibi, Achaeides olim 
Ad genua agglomerent manibus dum mollia fila, 

Te passim sero celebrabunt vespere, teque 
85 Nomine clamabunt; ibit tua fama per Argos. 

Hic vir hic astriferum quondam ascensurus Olympum, 
Progenies tua certa, heros fortissimus omnes 
Ipse feras hominesque invicto robore vincet. 

Ac postquam duro peraget bissena labore 
90 Praelia, fatale est Iovis olli in sede manere, 

Quodque habuit mortale, pyra id Trachinia tollet. 

Quin etiam Divum gener ipse vocabitur, illum 
Qui contra tenerum monstra excivere nefandis 
E latebris, venientque dies, quum laedere parcet 
95 Hinnuleum cernens lupus asper rupis in antro. 

"Verum age iam, regina, adsit vis ignea praesto 
Sub cinere, aspalatbique iube super arida ligna, 

Et paliuri, et saevo agitati flamine acherdi, 

Atque rubi conferre: hoc secto in robore agresti, 

100 Quum puerum voluere tuum male perdere, nocte 

In media colubros incende. Hinc mane coorto « 

Vna ex ancillis cineres deportet ad amnem 
Collectos, spargatque procul rapientibus autis 
Per cautes subter praeruptas, tectaque visat 
io5 Haud usquam conversa retro. Tum sulfure puro 
Cura domum primum suffire, ac spargere deinde 
Fontis aqua niveo sale mixta et fronde virenti 
Rite coronata, ceu mos lustrare penates; 
Caelicolumque marem regi mactare memento 
no Sponte suem, semper vobis vincantur ut hostes. 

Dixit, et abscedens currum conscendit eburnum 
Tiresias longo frustra tardatus ab aevo. 

At dulci sub matre, virens velut arbor in horto, 
Alcides crescebat, ab omnibus Amphitryonis 
ii5 Creditus argivi verum genus. Inclyta Phoebi 
Progenies senior Linus illum nosse docebat 
Litterulas, gnavus comes usque ac pervigil heros: 
Arcum autem torquere ac certam aptare sagittam 
Eurytus, a proavis longe ditissimus agri, 
no Mox etiam cantare, manuque impellere utraque 
Texta Philammonides docuit testudinis aureae 
Eumolpus. Quotquot vero generosa per Argos 
Invenit pubes genuum curvamina et astus, 

Calce premens valeat quibus hostem vincere; quotquot 
j»5 Et pugiles saevis armati caestibus artes 

Exercent stantes, ad terram aut pondere proni, 

Omnia ab Ilarpalyco durae haec inventa palaestrae 
Edidicit Phanopeo, cuius nec cernere vultum 
Sustineat quisquam media pugnantis arena: 

i3o Tale supercilium metuendo liorrebat in ore. 

Iungere sed curru biiugos^ et flectere iunctos 
Alipedes metam circum, ne fervidus axis 
Impete frangatur, radiosque in pulvere spargat, 

Ipse suum docuit natum pater, auctus in Argo 
i35 Muneribus quondam largis; certamine equestri 
Quippe leves currus agitavit saepe, nec unquam 
Indoluit fractas, quas olim victor agebat, 

Ille rotas, longo laxis iam tempore vinclis. 

\’t vero iaculum vibrare , ac terga corusci 
14.0 Protegere obiectu clypei ferrique minacem 
Evitare aciem, bcllantumque agmina campis 
Instruere, ac caecos obsidere milite saltus 
Conveniat, turmasque hortari, et currere in hostem, 
Castor eques docuit, profugus quum venit ab Argis, 
r 4 5 Tempore quo regnum late ditione soluraque 
Vitiferum Tydeus a magno accepit Adrasto; 

Ledaeus Castor, quo non praestantior heros * 

Ante fuit, vires quam fregerit aegra senectus. 

Sic puerum instituens Alciden candida in omni 
i5o Arte parens formabat, ct illi mollia nocte 
Exuviae caesi praebebant strata leonis 
Magnanimum iuxta patrem. Tosti ignibus armi 
Prandia erant, Dorumque in morem edocta canistris 
Crassa Ceres, qua fossor et ipse expletus abiret: 

Post tenuis rursum finita luce sine i^ni 

D 

Caena aderat; mediasque super fluitantia suras 
x 5 7 Tegmina pendebant facili contexta minerva . 

AVGIAE OPVLENTIA, 

VEL 

IIERCVLES LEONIS INTERFECTOR. 

b. z. 

Amphitryoniades ingressus in Elidos oras 
Ibat, et ingentes pecudum miratus in agris 
Passirn errare greges armentaque pinguia gressum 
Sustinuit , subitoque senem , quem forte laborem 
5 Iuxta exercentem vidit, sic primus amicis 
Affatus verbis: dic o mihi protinus, inquit. 

Quisquis es, o pastor, cui regi maxima parent 
Haec armenta boum, quove haec via ducit? an alta 
Ad stabula Augiae, quem Sol pater aspicit aequus 
o Ante alios opibus cumulans ingentibus auctum? 

At senior, cura quod tum tractabat agresti, 
Intermisit opus, placidoque ita reddidit ore: 

Vitro, hospes, tibi fabor ego quaecumque requiris 
Mercurii veritus grave Numen, saevior omnes 
i5 Caelicolas inter qui surgere fertur in iras, 

Ferre viatori quisquam male durus egenti 
Si necet auxilium. Non isdem in saltubus herbas 

D 

Attondent omnes, nec in una sede morantur 
Lanigerae pecudes Augiae regis: at illae 
ao Irriguas propter ripas Elisuntis aberrant, 

Illae autem Alphei sacrata ad flumina ludnnt, 
Buprasiique aliae prope consita vitibus arva, 

Ueic quoque sunt aliae: -cunctis sua ovilia surgitnt. 
At vero quamvis latos effusa per agros 
a5 Exsuperent armenta modum, tamen omnibus una 
Haec loca dant eadem viridantia pascua semper 
Menii apud stagnantis aquas: nam roscida dulces 
Prata ferunt herbas et laeta uligine circum 
Pabula, cornigeris augent quae robora tauris. 

3o Ad dextram tollunt sese stabula ardua: tota 
Ecce tibi apparent placidi trans fluminis undas; 

Qua platani densae viridisque oleaster inumbrant 
Sponte solum, ramisque tegunt frondentibus, hospes, 
Marmoreum Nomio, quo non praesentior alter 
35 Divus adest, Phoebo positum de more sacellum. 

Nec non et recto surgentia tramite cernis 
Agricolis sua tecta, duci custodia fida 
Immensas quae curat opes, et semina mandat 
Terque quaterquc unco proscissis vomere glebis. 

40 Circum autem plantasque serunt, et bacchica dona 
Fossores ad praela ferunt, quum praeterit aestas 
Fervida, et expresso spumat vindemia musto. 

Sunt etenim, quaecumque vides, haec divitis arva 

Augiae, segetique bona arboribusque ferendi* 

$5 Omnigenis tellus longe porrecta sub ipsos 

Irriguos scatebris, extrema cacumina, montes; 

Quae loca nos semper lustramus, ut exigit usus, 
Assidua vernas qui cura exercet agrestes. 

Sed mihi tu contra (quod et ipsi profore credo 
5o Iam tibi) dic referens, quaenam huc te caussa venire 
Impulit ? Augias, famulantum an quaeritur ullus 
Illius ad nutum qui stant? ego dicere gnarus 
Nam possum tibi cuncta. Mala es de gente nec ortus, 
Nec similis tute ipse malis, velut ista decoris 
55 Signa docent manifesta tui: immortalia praestant 
Cerinina mortales inter tanto oris honore. 

Huic autem Alcides proles Iovis inclyta reddit: 
Ipsum equidem Augian regem, ceu reris, Epeum 
Visere nunc, senior, cupio; veni illius ergo. 

(>o Qui si inter cives patria forte urbe moratur 
Prospiciens plebi rectiqne atque arbiter aequi; 

Dic aliquis famulantum hinc me deducat in urbein 
Hoc animis alios inter qui praestat in agro, 

Quique meas voces audire, et reddere contra 
65 Multa queat: Dii nos voluere, opis indigus alter 
Vivat ut alterius. Sic ille, ac talia dius 
Ore refert senior: Non laevo huc Numine Divum, 
Credo equidem, venisti hospes: perfecta videbis 
Actutum, quaecumque foves sub pectore vota. 

70 II uc etenim Augias Solis clarissima proles 
Magnanimo Phyleo cum nato venit ab urbe 

Hesterna sub luce, suas heic providus ipse 
Inspecturus opes, quarum illi est maxima ruri 
Copia: sic placitum quondam est et regibus ipsis 

7 5 Res ultro curare suas, meliusque putare, 

Si videant , salvas. Sed iam celeremus ad illum: 
Monstrabo dux ipse viam, quae ducit in altum 
Hinc stabulum, farique tibi cum rege licebit. 

Sic dicens praeit ipse, et multa iu corde volutat 
80 Exuviumque ferae aspiciens, nodosaque clavae 

Robora quae dextram implebant; unde hospes hic esset 
Quisve genus? iam iam gradientem et poscere avebat; 
Sed tenuit sese , vocemque in gutture pressit 
Effugere instantem, metuens ne incautius ore 

8 5 Excideret dictum properanti: haud noscere pronum 

Quippe homini alterius mentem sensusque repostos. 

At vis fida canum, stabulo propiora tenebant 
Quum loca, continuo venientem sensit utrumque 
Atque pedum a strepitu atque emisso e corpore odore: 
90 Incendunt rabidis latratibus aera, et acres 
Alciden contra diversa e parte feruntur 
Diversi; contraque seni gannitibus instant 
Vndique adulantes, quos saxis protinus ille 
Terruit e campo raptis, ac vertere fecit 
95 Terga fugae, increpuitque minans, nec non tamen intus 
Gaudebat, iidens animi, custodibus illis 
Omnia tuta domi se absente; ac talibus iniit: 

Quale animal Superi faciles, quam pectore fido 
Hoc dederunt socium mortalibus! 0 modo et ipsa 

100 Meus foret, ut nusset, cui irasci debeat, et cui 
Parcere, non illi quodquain contendat honore: 

Nunc temere nimium furiis ardescit et ira . 

Dixerat; atque ambo gressus in septa tulere. 
Interea Sol vertit equos devexus ad oras 
io 5 Hesperias, seraque domum iam luce redibat 

Pingue pecus linquens florentia gramina, et una 
Post alias aliae veniebant agmine vaccae 
Innumero; nubes ut aquosae saepe feruntur 
Threicii boreae vi pulsae, aut flatibus euri; 

110 Non numerum quisquam caeli per inania certum 

Nosse modumque valet; quot namque prioribus usque 
Agglomerant rapidi violento flamine venti, 
Iinponuntque alias aliis: tam multa Tedibaiit 
Vsque armenta boum latis cedentia campis. 
iiS Implentur turba venientum atque omnia prata 
Atque viae, collesqne sonant mugitibus icti 
Vndiquc: stramineis niveae praesepibus agnae, 
Flexipedesque boves sua sese in septa receptant. 
Heic immensa licet diversa ad munera 6taret 
no Turba virum; non ullus erat, quem lenta tenerent 
Otia cessantem. Beue secto hic tergore loris 
Aptat vincla pedum vaccis, atque ubera mulget 
Plena manu; hic foetus submittere matribus instat, 
Vt dulci de lacte bibant, quo turgida pastae 
1 2 5 Vbera distendunt: alter mulctralia gestat, 

Lac niveum premit alter, et alba coagula densat, 
Aut intus tauros matrum e congressibus arcet . 

Au"ias circum gradiens obit ouiuia, et acri 

O f 

Invigilat cura lustrans, quas quisque parasset 
i3o Pastor opes: gaudens comes olli it filius una, 

Herculis et virtus sapiens; iunctique sequuntur 
Visentem sua regna opera inter agrestia tegeui . 

, At licet indomitam vim firmo in corde foveret 

Amphitryoniades, et eodem robore stmper 
1 3 5 Septum animum; tamen ille videns tot millia circum 
Multa boum, numero tanto turbatus et haesit, 

Et stupuit, neque enim sibi quisquam inducere possit 
In mentem domino pingues errate tot uni 
Lacta per arva greges; denis quin diceret illos 
J 40 Regibus esse aequo plure 8 , quos noverit ullus 
Ante alios pecorum fama viguisse per oras. 

IIoc genitor nato munus concessit habendum 
Eximium Sol ipse, ut agresti vinceret omnes. 

Quot f 'eruat, pecudum gara; semperque novata 
14.5 Ipse armenta olli praesens augebat, et atram 
Morborumque luem, saeva et contagia longe 
Arcebat duro pastorum inimica labori . 

Ergo plura boum semper melioraque in annos 
Agmina crescebant omnes, foecundaqne matrum 
i5o Ibat agris soboles vitulae fortesque inveuci . 

Stabant tercentum lunatis cornibus una 
Matribus admixti candentes pinguia crura, 
Biscentumque alii rufi, delecta iuventus 
Ad venerem; quos inter erant capita alta ferentes 
i55 Bisseni niveo praestantes cojpore cycnis; 

t 

Phoebo qui sacri lectique ex agmine toto 
Pabula tondebant soli viridantia, et inter 
Sese exsultantes mugitibus arva replebant; 

Quumque ferae e densis armenta agrestia contra 
i 60 Prodibant sylvis in campos, agnnne facto 
Primi illi cursu furibundo in saeva ruebant 
Praelia terribili fremituque, ipsoque minantes 
Aspectu caedem. Phaeton hos maximus inter 
Robore praestabat membrorum ac fortibus armis 
i 65 Atque animo: quem pastores, quod clarior omnes 
Ante alios gradiens campis splendesceret, astro 
Assimilem dixere. Ille ergo ut fulva leonis 
Tegmina conspexit, magno irruit impete contra 
Impavidum Alciden, laterique impingere frontem 
170 Lunatumque caput voluit conatus: at heros 
Illius instantis laevum cornu ilicet acri 
Corripuit laeva, robustaque colla retorsit 
Inilexa cervice solo, retroque repulsi 
Terga gravis pressit: nequidquam ille arduus armos 
175 Erigit intendens, pedibusque assurgit i 11 auras. 
Miratus vires rex ipse, et martia regis 
Progenies Phyleus, circum mirautur et omnes 
Pastores, tauto coram certamine viso. 

Sed iam acer Phyleus et virtus Herculis una 
180 Rura relinquentes tendunt vestigia ad urbis 

Moeuia: ubi primum, confecto tramite, parvus 
Tenditur a stabulo qui vites inter, et atro 
In nemore obscurus serpit per opaca locorum, 

Sunt iter ingressi latum, tunc pone setjueutcm 
r 85 Auoidcs dictis Iove natum affatur amicis. 

In dextrum inclinans humerum caput: Ipse ego «Ifte, 
Nunc animo ut repeto, iampridem audisse recordor 
Quaedam, hospes, narrata: olim nam venit ah Argis 
Aequoream linquens Helicen vir Achivus, ut ore 
190 Monstrabat, viridi florens aetatis in aevo; 

Atque hic tunc multos inter narrabat Epeos, 

V t quidam Argivum sese praesente necassei 
Attonitis monstrum agricolis immane leonem 
Horrendumque ferumque, cavo qui insederat antro 
iq 5 Sacra in valle Iovis Nemeaei; nec tamen ipse 
Scibat, an egregius foret heros natus in Argo , 

An potius clara in Tiryntho, aut urbe Mvcene! 

Sic ille, atque ipsum Persei genus esse ferebat. 

Si recte memini. Nunc vero haud credere possim 
aoo Aegialo e magna quemquam te praeter id ausum. 

Namque et pellis, obit quae te latera ardua circum, 
Indicium eximiae manifestum est laudis. At ipse 
Dic age nunc referens tu primum, an fallor, an ille 
Tute heros, quem iam multis praesentibus olim 
20S Ex Helice veniens nobis narrabat Achivus, 

Auguror ut reputans? dic et quibus artibus usus 
Exitiale malum stravisti ; unde excita pestis 
Irrigua in Nemea sedit? nusquam Apidos ora 
Tales alma feras, cupidus licet avia lustres, 
aio Progenerat; sed enim tantum genus acre luporum 
Fert eadem pinguesque apros ursosque feroces. 

Quare etiam res visa magis miranda ; nec otnnes 
Credere dicebant dignum, quod forte viator 
Narrabat; vanuinque etiam sub corde putabant, 
at5 Dulcibus et captos quaerentem fallere dictis . 

Sic ait, ac medio deflexit tramite Phyleus, 
Exciperet pariter gradientes semita ut ambos, 

Et melius posset verba exaudire loquentis 
Alcidae, tali retulit qui voce sequutus. 
aao Quod primum cupiens, Augia o nate, rogasti, 
Tutemet expensum bene nosti: cetera dicam, 
Quando poscis, ego: tantum nescire fatebor, 
Millibus e multis quod certo nullus Achivum 
Dixerit, unde furens tulerit sese horrida pestis. 

325 Solum aliquem Divum vexare Phoronidos arva 

Coniicimus monstro hoc voluisse, quod impia Divos 
Laesisset gens Ula ; etenim velut amnis inundans 
Omnes Pisaeos late vastabat, et acer 
Ante alios passis infandum Bembiniaeis 
a3o Terror erat, circum loca qui vicina tenebant. 

Hoc me certamen primum tentare coegit 
Eurystheus, saevo cupiens me perdere letho. 

Ergo manu flexumque arcum gravidamque sagittis 
Accipiens pharetram pariter, clavamque rigentem 
235 Cortice adhuc viridi, quam duro e stipite olivae 
Inventae celsi sacrata Heliconis in umbra, 
Evulsaeque ab humo ipsis cum radicibus olim 
Feci habilem , his contra processi interritus armis . 
Sed loca ubi horribili tetigi propiora leoni, 

240 Corripiens arcum , nerYumque ad flexile cornu 
Intendens, voluciis ferrum lethale sagittae 
Applicui supra. Vigili tum lumine circum 
Omnia collustrans speculabar, forte videre 
Si possim prius ipse ferum, quam cernar ab illo. 

2/} 5 Iam medio currum Sol altus agebat Olympo, 

Illius et uulla vestigia parte notare, 

Nec potui rugitum audire: haud ullus in agris 
Pastor erat, durunive opus exercebat arator, 

Poscere quem valeam : tutis incluserat omnes 
2S0 Pallidus in stabulis captos formidine terror. 

At non ipse prius pedibus frondosa quievi 
Lustra sequi per montem, illum quam denique vidi, 
Ac subito vires sum contra expertus. In antrum 
Ille suum veuiens sera iam luce redibat 
»53 Noctem ante umbriferam caesorum sanguine pastus 
Tergoribusque boum : foedaverat undique multa 
Caede inbas, riciumque informem, et squalida tabo 
Pectora: tum longam exertans e gutture linguam 
Mentum horrens lambebat. Ego nemoralibus umbris 
arto Abditus e specula venientem, donec adiret 

Me propior, tacitus servabam, atque ocyus ile 
Intorsi in laevum gradientis cominus arcu 
E resono telum frustra , quod dura subire 
Haud valuit sub membra, virenti et gramine retro 
»rt .3 Concidit absiliens. Ille autem exterritus ictu. 
Protinus a terra fulvum caput extulit alte. 

Et circum volven3 flammantia lumina paullum 

Substitit, ostenditque iu hianti gutture dentes. 

Hinc etiam suimo nervo stridente sagittam 
370 Triste ferens, quod prima volasset vana per auras, 
Emisi, ac medium direxi in pectus, ubi ipsa 
Pulmonis sedes; sed nec tum pertulit ictum, 

Irrita sed frustra cecidit lethalis arundo . 

Iamque animo graviter commotus tela parabam 
175 Tertia, quum torquens oculos me bellua contra 
Aspera conspexit, longamque hirsuta revolvens 
Ad genua immanis caudam se ad bella parabat. 
Continuo rabie tumuere horrentia colla, 

Arrectaeqne comae fulva cervice stetere 
280 Ira ardescenti; seseque inflexit in arcum 
Attollens dorsi spinam, curvatus ab imo 
Inguine per lumbos supra: ceu quando per ariem 
Multa faber gnarus caprifici fissile robur 
Flectit, aaitque domans prius igni, nt curribus aptet 
a 85 Ille rotas teretem circum volventibus axem, 

■ Saepe manu robur durato cortice flevit 
Effugit in medio, et toto procul impete fertur 
Exsiliens protensum: ira me contra incitus acri 
Prosiliit fertis ore leo, discerpere membra 
290 Discupiens correpta. Ipse autem e corpore amictum 
Opposui duplicem praetendens, telaque laeva 
Rapta manu, dextraque elatam ad tempora elavant 
ln caput impegi. Violento protinus ictu 
Dissiluit vis dura oleae, geniinasque pependit 
295 In partes infracta horrendo in vertice. Ar ille 

Concidit es alto , prius ipsum desuper urgens 
Quam steterim, ad terram; pedibusque trementibus haesit 
Vertice nequicquam nutans: nox presserat ambos 
Atra oculos, penitaque excussum in sede cerebrum. 

3oo Vulnere quo exanimem cernens victunique dolore, 

Ante quidem in sese redeat quam vivus, et auras 
Accipiat rursum, ferii restantia colli 
Indomiti vincla ipsa, abiecto flexili et arcu. 

Inflexa et pharetra in terram ; dorsumque superne 
3n5 Vi mauuum valida pressi, ne versus acutis 
Vnguibus arreptos laniaret corporis artus. 

Tum stiper assistens impressis calcibus arvo 
Crura pedum postrema afflixi, et utrinque revinxi 
Incumbens genibus latera aegra iacentis, ut armos 
3to Solveret exanimis. Non vis, non ullus in ore 
Spiritus: extincti raptuin in sublime levavi 
Corpus ego, borreudamque animam niger abstulit Orcus . 
Atque beic haerebam dubius, queis artibus usus 
Detraherem monstri fulvam de corpore pellem, 

3 1 5 Durum opus expertus: neque enim vel cedere ferro, 

Vel poterat saxo, vel acuti robore ligni. 

Tunc aliquis Divum, credo, fuit auctor, ut ipsis 
Vnguibus extincti longis, si vincere possim, 

Tentarem: his facile detraxi aggressus, et altis 
3ao Exuvias humeris posui tutamen in armis. 

Hoc fuit, o Phileu , Nemeaei triste leonis 
Excidium, multas qui clades intulit olitn 
3a3 Ceutibus et pecori late bacchatus in agris. 

BACCHAE. 


Inoque, Autonoeque, genas rubicunda et Agave 
Tres thiasos ternae in montem duxere puellae . 

Atque hederam, asphodelumque humilem, quernaraque legeutes 
Certatim frondem , bissenas cespite vivo 
5 Aras rite manu prato struxere patenti . 

Tres Semelae de more, novem tibi, candide Liber. 

Quaeque cavis inerant instructa et condita cistis 
Deprompsere, sacris et laetae imponere flammis 
Coepere, ut placitum Baccho^, ut deus ipse magister 
io Monstrarat nuper. Rupe haec vesanus ab alta 
Abditus in densa lentisci fronde videbat 
Pentheus , sacra oculis ausus temerare profanis. 

Prima virum Autonoe vidit; pedibusque repente 
Horrendum exululans aras atque orgia Bacchi 
i5 Proruit, externo quae non fas cernere cuiquam. 

Ipsa furens dirum fremuit: fremuere furentes 
Aeque aliae : celerare fugam conterritus amens 
Ille, sequi Bacchae fugientem, vestibus alte 
Crura super tractis per zonam. Quo furor iste. 

ao Exclamat Pentheus; ruitis quo denique ? Nosces 
Ante ego quam dicam, Autonoe furibunda reponit. 

At mater gnati caput abscidit, ore tremendos 
Tollens mugitus, ut foeta in monte leaena. 

Ino grandem humerum scapulae cum parte revellit, 
2 5 Ventre super posito nitens pede: praeda nec impar 
Autonoe cessit. Post has quodcumqne relictum 
Discerpsere aliae: nec magnae ad moenia Thebae 
Vlla domum rediit largo non foeda ciuore: 

Luctum urbi e celso non Penthea monte ferentes. 

3o Et bene habet: meritus poenam Juit ille; dolere 
Ncc mihi fas, alii nec cuiquam, numine Bacchi, 
Si, laeso, Ius etiam longe graviora tnlisset, 

Ac nono puer aut decimo petiisset in anoo. 

Purus ego puris placeam : qui numina sancte 
35 Sancta colit, praesens hunc Iupiter auget honore. 
Culta domum profert pietas, neglectaque perdit. 

Salve, Bacche; lovis.caesa quem matre solutum 
Altisoni magnum gessit femur: o hona, salve 
Tu quoque, pulc.ra genas Semele: salvete sorores 
40 Et Semeles, Cadmi proles; quas carmine multae 
Laudavere olim, divum genus, Heroinae. 

Quod vobis cunque est Baccho stimulante peractum 
4 3 Ipse etiam laudo; nec fas reprehendere divas. 

DAPHNIS kt P VELLA. 


n. z. 


Dap hsis 

111 am Helenen claram pascor Paris abstulit alter: 
Clarior haec Helene, quae me sinit oscula ferre. 
PylLLA 

Oscula vana, ferunt; ne tn, Satyrisce, superbi. 

D a p H N i s 

Vaua quidem, sed vana placent tamen oscula nobis. 
P V E L L A 

Illa ego iaraque spuam, detersaque labra lavabo. 
Daphnis 

Sicne lavis tua labra? iterum sine dulcia libem . 

P VE LLA 

Ferto mage haec vitulis, quam castae virginis ori . 
Daphnis 

Ne tumeas: fugiet, sopor ut, flos iste iuventae . 

P v E L L A 

Vva placet vel passa, arens rosa servat odorem. 

.Daphnis 

Huc age iam succede oleastro, uuaque loquamur. 

P v E L L A 

io Haud veniam: ante etiam decepta audisse recordor. 

Daphnis 

Auditura meam syringa hac side sub ulmo. 

P V e L L a 

Ista tibi placeat: non tristi carmine laetor. 

Daphnis 

Ah! taceas, ah virgo, ac respice Cypridis iram. 

P V E L L A 

Iam valeat Cypris, modo me Latonia servet . 
Daphnis 

i 5 Ne dicas, ne te feriat, neu retia teudat. 

P v E L L A 

Vt libitum, feriat: Dictynna haud lenta iuvabit. 
Tolle manus: quod ni, discerpam protinus ora. 

D a r h n i s 

Haud fugies, virgo quem nulla effugit, Amorem. 

P v E L L A 

Effugiam per Paua: iugo tu pressus acerbo es. 
Daphnis 

ao Deterior, metuo, ne te sibi ducat habendam. 

P V E L L A 

Multi me petiere; inflexit pectora nemo. 

Daphnis 

Vnus ego e multis tua nunc connubia posco. 

PVELLA 

Quid faciam, dilecte? ferunt connubia curas. 

Daphnis 

Non curas, non damna, choros connubia ducnnt . 
PVELLA 

2 5 Nonne suos perhibent nuptas trepidare maritos? 

Daphnis 

Illas imperium penes est: quem Nympha tremiscat? 

PVELLA 

Cura premit partus; gravis est dolor Ilithyiae. 

Daph nis 

Sed partus Dictynna levat, tua Diva, dolorem. 

PvELLA 

Gignere et horresco, pereat ne corpore forma. 

Daph nis 

3o Si gnatos paries, gnatos nova lumina cernes. 

Pvella 

Annuero si forte, dabis quae munera digna? 

Daphnis 

Pascuaque haec, omnemque gregem , nemora omnia habebis . 
Pvella 

lura ergo, invita quod nusquam infidus abibis. 
Daphnis 

Pana tibi adiuro, non, si vel pellere tentes . 

Pvella 

35 Vin’ thalamos, vin’ septa mihi, vin’ condere sedes? 

Daphnis 

Stabunt iam thalami; pulcras tibi pascimus agnas. 

PVELIA 

Quanam grandaevum patrem qua voce movebo? 
Daphnis 

Nomen ubi audierit, connubia pacta probabit. 

P V E L L A 

Dic nomen: vis blanda ipso est in nomine saepe. 
Dathnis 

40 Daphnis ego, Lycidas pater est, materque Nomaea. 

P V E L L A 

Clara es geute satus: nec gens mea cedit honore. 
Daphnis 

Haud nimium celebrata; pater tibi namque Menalcas . 

P V E L L A 

Iamque ostende nemus, tua stant ubi condita septa. 
Dafh ni s 

Huc age: florentes viden’ alta mole cupressus? 

P V E L L A 

45 Dum viso pastoris opes, vos pascite, caprae. 

Daphnis 

Pascite vos, tauri, dura Nymphae haec pascua monstro . 
P V E L L A 

Quid facis, o Satyrisce? manu quid tangere certas? 
Daphnis 

Haec tua nunc primum noscam flaventia mala . 

P v E L L A 

Obstupui per Pana: sinu citus extrahe palmam. 
Daphnis 

5 o Quid tremis? ah nimium timida es: mea, fide, puella. 

P V E L L A 

Me iacis ia sordes, formosaque tegmina foedas. 
Daphnis 

Vestibus ecce tuis substerno e vellere strata . 
PVELLA 

Heu! heu! et mitram removes. Cur vincula solvis? 
Daphnis 

naec Paphiae primum supplex do munera Divae. 
PVEUA 

55 Exspecta: venit ecce aliquis; sonus impulit aurem. 

Daphnis 

Garrula sylva tuos memorat cyparissina amores. 
PVEUA 

Iamque adeo sum nuda: scidisti heu saevus amictum. 
Daphnis 

Ipse dabo hoc alium meliorem munus amictum. 

Py ELI A 

Nunc spondes mihi cuncta; salem post forte negabis. 
Daphnis 

6o Ipsam animam sic o! tibi nostram immittere possim. 

Pyella 

Ne saevi, Dictynna: tua est infida sodalis . 

Daphnis 

Bos Veneri cadet ictus, Amori intacujuvenca. 
Pyella 

Adveni huc virgo, modo nupta in tecta redibo. 
Daphnis 

Quin mater natorum altrix, non denique virgo. 

65 Sic illi alternis inter se mollia dictis 
Gaudia carpebant furtivo in cespite strati. 
Nympliaque ubi exsil iit , capras per gramina visit, 
Sparsa pudore oculos, atque intus corde micanti ; 
69 Ille autem voti compos armenta petivit. 

IDYLLIVM XXVIII. 


C O L V S. 


Pulcra Colus, lanae cultrix, magnumque domorura 
Auxilium; quam casta bonis, memorabile donum, 
Matribus inventam fertur donasse Minerva; 

En age Mileti mecum alta ad moenia perge: 

5 Cypris ubi in viridi canneto pulcra sacellum 
Obtinet. Huc facilem cursum det luppiter, oro: 
Nicia ut aspectu nostro laetetur, et aeque 
Laeter ego, amplectarque virum, fudere venustae 
Quem Charites partu felici suaviloquentem . 
ro Illic te nivei prognatam dente elephanti, 

Hospitis uxori comitem famulamque dicabo , 

Ipse manu tradens: quacum tu multa virorum, 
Multa puellarum facies velamina, vestem 
Omnigenam, ventos contra munimen et imbres. 
r5 Pinguia nam late pascentes prata, quotannis 
Bis tenerae agnorum tondentur vellera matres 
Theugenidi pulcrae; tam parvo tempore ponit 
Finem operi; partemque domus non negligit ullam , 
Curans quod dignum cumque est sapiente bonaque . 

ao Non ego te ignavas dominae cessantis in aedes 
Tradiderim, dulcis patriae mihi foedere iunctam. 
Namque tibi patria est, Siculis Ephyreius heros 
Quam posuit campis praestantem prole virorum. 

At nunc tecta viri servans, cui Phoebus Apollo 
a5 Scire dedit morbos, morbisque inventa fugandis 
Pharmaca, Mileto patriam mutabis opima, 

Et Sicula antiquos versaberis inter Iouas; 

Fulcra Colo ut pulcra cunctis praestare feratur 
Theugenis; utque animo numquam vetus excidat hospes, 
3o Hospes cui Musae, cui dulcia carmina cordi . 

Quippe aliquis forsan te cernens: munere, dicet , 

Gratia in exiguo non parva est; spernere nec fas, 

33 Pendere nec parvi, quidquid donavit amicus. 

AMORES. 


An vino verum, ut perhibent, puer optime: potus 
Vera loquar, promamque imo quae condita gesto 
Pectore. Me nunquam dilexti totus: ob hanc rem 
Nec totus vivo. Vitae pars una superstes; 

5 Altera pars periit . Misero sed desine tandem 
Esse dolor: audi et senior quae suadet amicus; 
Cum tibi profuerint monitus, ut lauder et ipse. 
Vnum fac nidum tibi ponas arbore in una, 

Reptile quo saevum non unquam evadere possit, 
io Nunc vagus hunc hodie ramum, cras arripis illum, 
Inde alium atque alium, studio variante, requiris. 
Nam verbo si forte aliquis te laudet, amicus 
Factus es huic subito, longo ceu cognitus usu 
Iam foret, assiduus tres et conviva per annos. 
i5 At vetus interea tota de mente sodalis 

Defluit, aut socios inter vix tertius haeret: 

Teque videt magno subnixum incedere fastu , 
Atque supercilio subitam praetendere nubem. 

Sic vivas valeasque; comes, quem legeris, uni 
ao Vsque mane , ac semper tibi consta; civibus isto 
Laudari ut possis pacto, nec pendere poenas 
aa Aligero, infldos contra qui saevit, Amori. 

IN MORTVVM ADONIDEM. 


IVXoesta suum quondam Cytherea ut vidit Adonin 
Exanimum pallente gena, squalente capillo; 

Ducere aprum ad sese pharetratos iussit Amores. 

Nec mora, per silvam dilapsi praepete penna, 

S Invenere feram ; setoso et vincula collo 

Iniecere. Arcto constrictam hic fune trahebat, 

Hic saevus laxo caedebat terga morantis 
Pone sequens arcu. Demissis bellua setis 
Moesta ibat, Cyprin metuens tremefacta. Paventi 
io Cypris ait: talem talis tu bellua dente 
Laesisti puerum? tu leto sternere nostros, 

Sternere tu nostros ausus, foedissime, amores? 

Cui fera: per te, inquit, iuro ipsam; per tibi sponsum, 
Diva, tuum iuro; per vincla haec, perque volucre 
i5 Venatorum agmen, qui me huc traxere; cruento 
Haud volui puerum truculentus laedere dente: 

Sed Pario similem lapidi, signisque deorum 
Admirans, arsi; vesano et, diva, furore 
Concitus in cruri cupiens ferre oscula: res haec 

ao Vna illum, res liaec miserum me perdidit una. 

Tu dentes (nocuere illi) nunc hosce secato, 

Vt lubet ( heu quid opus saevis mihi dentibus?) Id si 
Non satis est, etiam labrum hoc abscidito utrumque. 
Mota dea est , iniseransque animo vincla omnia iussit 
3 5 Solvere pinnigeros, aprum et dimittere. Amores. 
Bellua sed Venerem catuli de more sequuta est, 

Nec voluit nemus in patrium et querceta reverti: 
Quosque habuit saevo tristes in amore ministros 
39 Adraovitque foco dentes, ac torruit igni. 

I. 


II. G. 

Serpyllum densis foliis praesigne, rosasque 
Rorantes divis pono Novensilibus . 

Alticomam laurum, celebrat quam Delphica rupes, 
Accipe sacratam, Pythie Phoebe, tibi. 

At caper hic, qui nunc terebinthi brachia mordet 
Vltima , mox aras imbuet ille tuas. 


IDEM. 


R. C. 

Hoc ego serpyllum, matutinoque madentes 
Rore rosas Musis servo Heliconiasin . 

At laurum hanc nigram sacro tibi, Pythij^Paean, 
Lauro cui rupes Delphica luxuriat. 

Praeterea sacer esto, avide extremum terebinthi 
Villosus ramum qui vorat ille caper. 

D. II. 


Candidus haec Daphnis , molii qui lusit avena 
Bucolicos hymnos, Pan, tibi deposuit: 

Hos ternos calamos, iaculum, hiuuuleamque , pedumque. 
'Et peram, qna tot dulcia mala tulit. 


IDEM. 


R. C. 


Candidus agresti pulcre qui lusit avena 

Haec tibi, Pan, Daphnis dona dat, hinnulei 
Pellem, hastile, pedum, calamos, peramque, ferebat 
Olim qua parvus dulcia poma puer. 


III. 

II. G. 

D um vari in summis stant montibus , aequore campi 
Frondi * m instrato te sopor altus habet. 

Dnphni pater, Faunus te captat, et ipse Priapus, 
Tempora sub crocea cui titubant hedera. 

Et iam succedunt antro simul: effuge Daphni, 
Effuge, nec somno mergere, sed vigila. 

IV. 


H. G. 

Quo via per quercus, pastor, te ducet, imago est 
Lignea, nuper adhuc, ut puto, ficus erat. 

Monstrum informe, tripes, cum cortice, et auribus orbum : 
In Venerem foetum quod tamen inguen habet. 

Simplice quod cingit structum pietate sacellum, 

Et viret e saxo lapsa perennis aqua 

Lauribus et myrtis et odorifera cupressu, 

Quas circumplecti palmite vitis amat. 

Illic et tremulis mulcentes vocibus aures 
Congeminant merulae murmura, veris aves. 

Flava nec adversum ramis Philomela dolores 
Dulcisono cessat molliter ore queri. 

Illic ergo sede supplex, facilemque Priapum 
Exora, ne me Daphnidis urat amor. 

Si datur hoc, praesens haedi eruor imbuet aras; 
Daphnide sin potiar , victima terna cadet . 

Tunc capro faciemus, ovisque sub ubere foetu , 

Et vitula : placeant sic mea vota Deo. 

V. 


D. H. 

Vis age per Nymphas gemina cantare cicuta 
Sulce aliquid? blandos arripiens calamos 

Incipiam simul ipse: simulque bubulcus et ipse 
Daphnis ceratis ludet arundinibus. 

Heic age post antrum quercus lateamus opacae: 
Qui iacet hic, somno Pan viduandus erit. 

VI. 

D. If. 

Ah ah, Thyrsi miser, quid prodest lumina bina 
Humidulis frustra tingere lacrymulis ? 

Capra abiit, pulcher tibi foetus: abivit ad orcum: 
Nam lupus hanc duris unguibus impediit. 

Vana canes resonant; quid prodest? illius ossa 
Vix superant raptae, vix superant cineres. 

I 

IDEM. 


II. C. 

Thyrsi, abiit (tristes quid prosunt iam tibi luctus? 

Vda quid heu seris lumina lacrymulis?) 

Illa Orci ad sedes abiit formosa capella. 

Quam lupus hirsutis implicuit pedibus . 

Multa canes latrant: abiit tamen illa; nec ossa 
Ipsi dc tota, nec superant cineres. 

D. H. 

Venit et excelsam Mileton Paeone natus, 

Cum medico cupidus vivere posse viro 

Niciade: hunc sacris semper colit ille, et odoram 
Protinus e cedro condidit effigiem. 

Maximaque , Eetion , artis tibi praemia solvit : 
Teque ferunt totas applicuisse manus. 

VIII. 

EPITAPIIIVM ORTHONIS. 

D. H. 

Praecipit hoc Orthon Siculus: ne forte viator 
Ebrius hybernae tempore noctis eas: 

Namque ego sic iaceo: pro pulvere nempe paterno 
Externa peregre contumulatus humo. 

IX. 

D. H. 

Vitae parce tuae, tempestivusque , Viator, 
Nauta, scias vitae tempora pauca tuae. 

D. H. 


E% iera hanc vobis Xenocles, pia numina, Musae, 
Effigiem statuit esse Noveusilibus , 

Musicus: haud aliter quis dixerit. Hinc sibi nomen 
Qui peperit, vestri quam memor ille fuit! 


XI. 

EPITAPHIVM 

EVSTHENIS PHYSIOGNOMONIS . 


D. H. 

Eusthenei hic tumulus: mores dignoscere ab ore, 
Eque oculis mentem cernere doctus erat. 

Nunc pulchre a sociis peregre est peregrinus humatus: 
Gratus ibi cunctis vatibus ille fuit. 

Omnia qtiae decuit peregre tulit ipse sophista: 

Cui procul a patria turba propinqua fuit . 

XII. 

IN TRIPODEM BACCHO 
DEDICAT VM NOMINE DEMOTELIS. 

D. H. 

D emoteles dux ille chori, tripodem tibi, Bacche, 
Te quoque qui divum delicias posuit, 

In cunctis medium tenuit: victorque chororum, 
Qui modicum, qui fas cerneret, unus erat. 

XIII. 

IN EFFIGIEM VRANIAE VENERIS. 
D. H. 

Publica non istaec Venus est: placare memento 
Vranien, castae munere Chrysogonae 
In thalamo Amphiclis, socii prolisque larisque. 

His facilis quovis tempore vita fuit 
A te principium ducentibus, o Dea: nam qui 
Dulcia cumque colit numina, laetus agit. 

XIV. 


EPITAPHIVM EVRYMEDONTIS . 
D. H. 

Filiolum parvum liquisti: raptus et ipse 
Vix iuvenis, nunc hic conderis Eurymedon. 
Et tibi nunc sedes Heroum in sedibus: illum 
Virtutis patriae nomine, turba colet. 


XV. 


IN E V N D E M . 

D. H. 

Cognoscam an precium ponas virtutibus ullum: 

An referat laudes improba turba pares. 

Huic tumulo, dices, bene sit: namque Eurymedontis 
Tam leviter sacrum couiegit ille caput. 

XVI. 


IN ANACREONTIS STATVAM. 
D. H. 

Imaginem, viator, illam conspice. 

Et dicas simul ac domum redibis, 

Anacreontis Teii vidi caput: 

Si quis , dulce decus lyrae prioris . 

Adde usque, pueris gratus omnibus fuit, 

Sic totum fueris virum locutus. 

D. H. 

Linguaque ipsa haec Dorica est, vatesque qui Comoediae 
Dux est Epicharmus. 

Ex aereque ipsum, Bacche, pro vero hic tibi 
Cives posuerunt . 

Quera Syracusis locarunt in ter amplis maenibus: 

Vt civibus aequum est . 

Opum ille acervum possidebat , diligens 
Persolvere cuique , 

Multa certe quae forent pueris docebat usui. 

Laus ampla sit illi . 

XVIII. 

EP1TAPIIIVM CLTTAE, 

NVTRICIS JIEDEI. 

D. H. 

Irlunc parvus tibi condidit, Threissa, 

Medeius tumulum, qua fert via , dedicatque Clitae: 

Illud fert precium beata nutrix 
Quod puerum nutrivit : adhuc etenim Vtilis vocatur. 

IN STATVAM ARCHILOCHI. 

D. H. 

Archilochum ut cernas, sistas age, pristinum poetam, 
Auctorem Iambi, cuius alta gloria 
Doniosque noctis tangit atque lucis. 

Scilicet hupe Musaeque et Delius ipse amavit augur: 
Hinc arte dexter ille, et exactus fuit 
Eposque dicere, ad lyramque cantum. 

XX. 

IN STATVAM PISANDRI. 


//. C. 

A.eterni soholem Tonantis illum, 

Et dextra et domito leone notum, 
Vatum quotquot erant ubique, primus 
Pisander celebravit ex Camiro, 

Cuius sunt labor Herculis labores. 
Hunc ipsum pia cura civitatis 
Hic, ut noveris, aereum locavit 
Multis postea metisibusque et annis . 

XXL 

IN HIPPONACTEM. 

D II. 

Hic hic poeta magnus Hipponax dormit. 

Si sis scelestus, pergere ad tumulum noli, 

Sin sis probusque, et e probis viris natus, 

Tutus sedeto, si libebit, et dormi. 

IDEM. 

R. C. 

H ipponax iacet heic poeta. Si quis 
Es malns, moneo, procul recede. 

Sin bonus, potes et sedere vatis 
In boni, et placide cubare busto. 

XXII. 

AVCTORIS IN OPVS SVVM. 

D. II. 

Alter erat Chius: verum ipse Theocritus auctor, 
£ media fueram plebe Syracosia . 

Natus Praxagorae, celebrisque in gente Philinae: 
Carminis externi non mihi cura fuit . 

FINIS. 


\M4. 

